text: Republika e Afrikës së Jugut është shtet në jugun e Afrikës. Ndodhet në koordinatat 22–35° Jug dhe 17–33° Lindje dhe rrethohet nga Oqeani Atlantik dhe Oqeani Indian. Afrika e Jugut kufizohet me Namibinë, Botsuanën, Zimbabvenë, Mozambikun dhe Suazilandinë ndërsa Lesoto gjendet brenda kufijve të Afrikës Jugore. Republika e Afrikës së Jugut zë një sipërfaqe prej 1,219 milion km2 në të cilën jetojnë diçka më shumë se 42,16 milion banorë. Për kryeqytet ka Pretorinë dhe selinë e parlamentit e ka në qytetin Kapshtad, ndërsa ka disa gjuhë zyrtare e shtetërore ndër të cilat gjuhët e popujve vendas dhe anglishtja. Sipas kushtetutës, që nga 1961-shi Republikë dhe nga 1994-ta me 9 krahina (provinca). Kushtetuta e ndryshuar më 1974 parashihte një parlament me dy dhoma (Kuvendin Nacional dhe Këshillin Nacional të Krahinave). Kryetar shteti dhe i qeverisë është presidenti i shtetit, i zgjedhur nga Kuvendi me kohë zgjatje 5 vjeçare. Rreth 77 % të popullsisë e përbën populli i quajtur bantu, 12% të bardhët, 8,5 % të përzierit dhe 2,5 % aziatikët. Ka mbi 30 qytete të mëdha ndërsa feja dominuese është feja e të krishterëve me diku 70-80 %, pastaj vijnë besimtarët e besimeve tradicionale afrikane, besimtarët budistë (hindi), myslimanët dhe jahuditë. Historia Fosilet e paraardhësve të njeriut, të gjetura në shpellat Sterkfontein, Kromdraai dhe Makapansgat tregojnë për jetesën e paraardhësve të njeriut, të llojit Australopithecus africanus, në këtë vend. Zbulimet arkeologjike tregojnë se fosilet më të vjetra që janë gjetur deri më tani janë 3,3 milion vjet të vjetra. Banorët "autoktonë" të Afrikës së Jugut janë të ashtuquajturit Bushmen ose Hotentots. Pas vitit 1500, të gjendur midis dy grupeve migratore të etura për tokë e resurse natyrore, zulutë në veri e evropianët në Jug, bushmenët gradualisht u zhdukën. Sot ata pothuajse nuk gjenden më. Llogaritë që pas viteve 1500 në këtë vend janë vendosur nga Afrika qendrore popuj të ndryshëm që flisnin Gjuhën Banatu (tani degë të saja Zulu, Sotho, Tswana, Xhosa etj.). Siç duket kjo nuk ka qenë ndonjë valë ose migrim por më tepër një zgjerim i vendbanimeve për shkak të thatësisë që zotëronte që nga viti 6000 p. e. s në Sahara. Rreth 1600-ës jetonin më së paku 200.000 koisianë në jug dhe jug-perëndim të Afrikës Jugore të sotme. Evropianët e parë që shkelen tokën e këtij vendi llogaritet të jenë Portugezët. Ata kërkonin që nga shekulli XV një rrugë detare për në Indi përgjatë bregdetit të Afrikës për t'iu shmangur tregtisë me arabët, turqit dhe venerianët, të cilët mbanin një lloj monopoli në tregun e erëzave. Në vitin 1652, holandezi Jan van Riebeeck themelon qendrën e parë (qytetin Kapstadt) Evropiane në tokën e Afrikës së Jugut. Në vitin 1910 Britania e Madhe e shpall këtë vend si “Dominion” i pavarur i Komunueltit. Në këtë union të “bardhët” gjithnjë e më shumë e ndienin vetën të rrezikuar nga popullsia vendase dhe për këtë filluan të ndjekin politikat e Aparteidit (të ndarë), politika të cilat iu siguronin dominimin sipas ideologjisë së Hendrik Frensch Verwoerd. Në zgjedhjet e 26 maj 1948-ës, si kryeministër emërohet Daniel François Malan i cili punonte për instalimin e një sistemi ku do të dominonin të "bardhët". Si pasojë e këtij sistemi vjen edhe masakra në Sharpenville, pas së cilës vendi kritikohet nga vendet tjera afrikane për politika raciste. Më 31 maj 1961, Unioni Afrikan largohet nga Komunvelti Britanik dhe thirret “Republika e Afrikës Jugore”. Që nga viti 1976 vendi përfshihet nga kryengritjet e popullsisë zezake, gjatë viteve 1985–1986 shpallet "qarkullimi i kufizuar" e më 1990 gjendja e jashtëzakonshme. Frederik Willem de Klerk i cili ishte kryeministër gjatë viteve 1990–1994, vendos që ta ndalojë politikën e aparteidit. Në bazë të këtij vendimi lirohet nga burgu 27 vjeçar prijësi i zezakëve Nelson Mandela, i cili më vonë zgjidhet edhe si kryetar shteti. Kryetarët e Afrikës Jugore 1961–1967 – Charles Robert Swarts 1967–1968 – Jozua Fracois Naude 1968–1975 – Jacob Johannes Fouché 1975–1978 – Nicolaas Diederichs 1978–1979 – Balthazar Johannes Vorster 1979–1984 – Marais Viljoen 1984–1989 – Pieter Willem Botha 1989–1994 – Frederik Willem de Klerk 1994–1999 – Nelson Rolilahla Mandela nga 1999 – Thabo Mvuyelwa Mbeki Politika Afrika Jugore është zyrtarisht që nga viti 1961 republikë, mirëpo funksionimi i saj si sistem i vërtetë ka filluar që nga zhdukja e Aparteidit në prill të 1994-ës. Një komision është duke punuar për prezantimin e të vërtetës së ndodhive gjatë kohës së Aparteidit. Pjesa legjislative e qeverisjes përbëhet nga dy dhoma, dhoma parlamentare ku të deleguarit (400 anëtarë) zgjidhen sipas principit të përbërjes dhe nga dhoma e këshillit nacional të provincave (90 anëtarë, secila provincë prezantohet me 10 anëtarë) Presidenti (Kryetari i shtetit) ka funksionin e kryetarit të shtetit si dhe të shefit të qeverisë dhe zgjidhe çdo 5 vjet nga kuvendi nacional. Nën ndërkohë president është Thabo Mbeki sikurse paraardhësi i tij Nelson Mandela anëtarë të partisë që luftuan Aparteidin të quajtur Afrikan National Congress – ANC (Kongresi Nacional Afrikanë). Njësitë administrative Afrika Jugore ndahet në nëntë njësi administrative të quajtura Provinca. Provincat e Afrikës Jugore janë: Western Cape (Cape Town) Northern Cape (Kimberley) Eastern Cape (Bisho) KwaZulu-Natal (Pietermaritzburg1) Free State (Bloemfontein) North West (Mafikeng) Gauteng (Johannesburg) Mpumalanga (Nelspruit) Limpopo (Polokwane) 1: Pietermaritzburg dhe Ulundi ishin kryeqytete të KwaZulu-Natal gjatë viteve 1994–2004. Sot qytetet kryesore janë: Johanesburgu është qendra ekonomike dhe kryeqyteti i provincës Gauteng (shqiptohet "hau'teng"), që ndodhet në rrafshnaltën me lartësi 2000 m mbi nivelin e detit (High Veld). Në brendësi e në rrethinat e tij janë disa komuna – qendra banimi sidomos për shtresat e varfëra zezake, si p. sh. Soweto (popullësi reale pak më të madhe se të Shqipërisë), Alexandra, Hillbrow etj. Vitet pas Aparteidit kanë parë ndryshime të vrullshme të demografisë së lagjeve të qytetit. Kështu të bardhët janë larguar nga lagjet qendrore, si p. sh. CBD (Central Business District), drejt zonave suburbane si Sandton e Melville. Edhe se shumë masa janë marrë nga qeveria për bërjen e qendrës me të sigurt, të bardhët e shumica e turistëve evitojnë me çdo kusht qendrën, ku ironikisht gjenden edhe muzetë e godinat historike. Kejp Tauni është qendra kulturore e turistike. I shtrirë në Kepin e Jugut, rrotull malit madhështor të sheshtë që i ngjan një tavoline (Table Mountain/Taffelberg) e gjer në zonat e shquara për verërat afrikanojugore, si Sommerset e Stellenbosch) Pretoria është qendra administrative dhe gjithashtu kryeqyteti i vendit. Qytete të tjera me rëndësi ekonomike janë Durbani, Porti Elisabeth, Bloemfonteini (vendlindja e shkrimtarit të “Zotit të Unazave” Talking). Gjeografia Sipërfaqja e përgjithshme e Republikës Jugore Afrikane së bashku me ishullin Princ Eduard është km2, shtrihet rreth koordinatave gjeografike 29 00 V, 24 00 L. Vija bregdetare e Afrikës së Jugut është km e gjatë ndërsa kufiri tokësor km i gjatë. Klima e në Afrikën e Jugut është oqeanike e ndryshueshme. Përgjatë bregdeti mbretëron një klimë sub-tropikale me ditë të ngrohta dhe net të ftohta. Rrafshnalta e gjerë e brendshme e Afrikës së Jugut përfundon në rrafshnaltën me male dhe terrene shkëmbore, si dhe rripin e ngushtë bregdetar. Pika më e ulët e relievit gjendet përgjatë bregdetit të oqeanit Atlantik dhe ajo më e larta në lartësinë mbidetare prej metrave, në vendin e quajtur “Njesuthi” (ang.: Njesuthi) në pjesën lindore në kufi me Lesoton. Ekonomia Afrika e Jugut është vend me një ekonomi të zhvilluar në nivel të lartë sa që disa organizata ndërkombëtare e radhisin ndër vendet e para (OKB, EU). Ka rezerva të mëdha të pasurive natyrore, si dimant e ar, një rrjet të mirë financiar dhe juridik, si dhe një rrjet në përgjithësi të mirë të infrastrukturës (komunikacionit, energjisë dhe transportit). Edhe pse dhjetë vitet e fundit janë përshkruar nga një rritje e zhvillimit ekonomik, përqindja e papunësisë vazhdon të jetë e madhe rreth 42 % (janar 2005). Pasojat e aparteidit në mesin e të “zinjve” kanë lënë gjurmë të thella të cilat manifestohen me një varfëri në përmasave të gjëra. Ligji i futur nga Mandela, Afirmative Action, synon që të ndreqë strukturën e padrejtë të popullsisë, duke i dhënë përparësi punësimit të zezakëve e grave. Kështu çdo organizatë e firmë shtetërore apo private duhet të përmbushi kuotat e grupeve të ndryshme të popullsisë. Problem tjetër është dhe kriminaliteti dhe korrupsioni si dhe sëmundja HIV/AIDS. Në fillim të vitit 2000 qeveria ka paralajmëruar një lehtësim në ligjin e punësimit dhe të privatizimit të ndërmarrjeve shtetërore me shpresë për joshjen e investuesve të huaj. Futja e ligjit për pagesat minimale ka shkaktuar që një numër shumë i madh i punëtorëve të përjashtohen nga punët bujqësore që me vete ka sjellë migrimin nga fshatrat në qytete. Problem tjetër është mangësia e diturisë në lëmin e udhëheqjes administrative, në vitet e fundit poste administrative ju janë lënë kundërshtarëve të aparteidit, të cilët marrin paga të majme por fatkeqësisht iu mungon dituria për udhëheqje administrative. Shembull tipik është Ministrja e Shëndetësisë, një ish-militante e ANC-së, që një herë publikisht deklaroi që nuk beson se HIV-i shkakton AIDS-in. Si rezultat HIV-i në Afrikën e Jugut vazhdon të shtohet me të njëjtën shpejtësi, kur p.sh. në Ugandë, një vend shumë më i varfër afrikan, rritja e përhapjes është ndalur. Afrika e Jugut është anëtare në shumë organizata dhe projekte ekonomike të rajonit si: NEPAD – New Partnership for Africa's Development, SADC – Bashkësia e Afrikës Jugore për zhvillim. Demografia Popullsia në këtë vend është e larmishme. Është vendlindja e shumë fiseve paraardhës të njeriut, e holandezëve, gjermanëve, francezëve, aziatikëve, anglezëve dhe e pasardhësve të tyre që vijnë nga përzierja e këtyre popujve. Edhe për nga struktura sociale është e larmishme ku vlen të theksohet se edhe pas aparteidit, grupet e ndryshme sociale jetojnë më shpesh të izoluar se së bashku. Mese 58 % e Afrikës Jugore deri në vitin 2002 ka qenë e urbanizuar dhe dendësia e popullsisë në janar të 2003-së ishte 37 banorë për km2. Përqindja e rritjes së popullsisë përbrenda vitit arrin shifrën 0,8 % ndërsa vdekshmëria e fëmijëve 6,9 %. Për 1523 banorë shërben një mjek ndërsa shkalla e analfabetizmit është diku 85 %. Jeta mesatare është 46 vjet për femra dhe një vit më pak për meshkuj (këtu shihet ndikimi i HIV-it). Rreth dy të tretat e popullsisë janë krishtere pjesa tjetër më e madhe është besimtarë të religjioneve të fiseve të ndryshme (shumica të besimit Animismus), mysliman janë 2 % dhe hindus 1,5 %. Gjatë kohës së aparteidit ndarja e strukturës së popullsisë bëhej sipas racës dhe përqindjet e tyre ishin: Zezakë: 77,80 % Të bardhë: 10,17 % Me ngjyrë: 8,68 % Aziatikë: 2,49 % Afrika e Jugut ka 11 gjuhë zyrtare. Edhe pse pjesa më e madhe e popullsisë flet zulu, anglishtja është bërë kohët e fundit gjuha “zyrtare jozyrtare”. Gjatë regjimit të Aparteidit, një pjesë e madhe e popullsisë zezake u detyrua të fliste vetëm afrikans (pasardhëse e gjuhës Flamande). Për këtë arsye edhe sot mund të takosh afrikanojugorë zezakë që nuk zotërojnë gjuhën e tyre (zulu, xhosa, sutu etj), por vetëm afrikans. Lidhje të jashtme AllAfrica.com - South Africa Business Day Independent Online Mail & Guardian News 24 South African Weather Service South Africa official gateway Maps of South Africa The JSE Securities Exchange Afrikë Jugore Shtete në Afrikë


source: fineweb

text: Ligjvënësit amerikanë nuk po mbajnë qendrime intransigjente në negociatat për borxhin, qëllimi i të cilave është gjetja e alternativave për mosngritjen e taksave dhe shkurtimin e shpenzimeve që do të hynë në fuqi automatikisht më 1 janar. Korrespondenti i Zërit të Amerikës, Majkëll Bouman na informon se demokratët dhe republikanët thonë se duhet të miratojnë masa që nuk do t’i kënaqin mbështetësit e tyre në bazë për të shmangur “katastrofën fiskale” dhe për të ulur deficitin buxhetor prej një trilion dollarësh. Kongresisti republikan Pitër King e diskutoi këtë çështje në programin Meet the Press të kanalit televiziv NBC. “Ne nuk duhet të mbajë qendrime të ngurta”. Kësaj pikpamje i bëri jehonë edhe Senatori demokrat Riçard Dërbin në programin This Week të kanalit televiziv ABC. “Duke e hedhur gjithçka në tavolinë, ne mund ta zgjidhim problemin”. Specifikisht, disa ligjvënës republikanë thonë se ata janë të gatshëm të lënë mënjanë zotimet e viteve të shkuara se nuk do të votonin kurrë për ngritjen e taksave, por do të punon për uljen e deficitit vetëm nëpërmjet shkurtimit të shpenzimeve. Senatori republikan Lindsi Graham foli gjithashtu në programin This Week: “Unë do ta shkel zotimin për mosngritjen e taksave. Republikanët duhet ta hedhin çështjen e të ardhurave në diskutim”. Po ashtu, Senatori Dërbin tha se demokratët duhet të rezikojnë edhe duke zëmëruar bazën e tyre mbështetëse duke përqafuar reforma për uljen e kostos së programeve për përmirësimin e kujdesit shëndetësor për pensionistët. “Ne duam që Medicare të ekzistojë për të moshuarit sot dhe nesër. Ne mund të zbatojmë reforma të mirëqëna pa kompromentuar integritetin e programit”. Megjithatë mosmarrëveshjet mes dy partive për këtë çështje janë ekzistente. Republikanët thonë se mënyra më e mirë për të shtuar të ardhurat janë kufizimet e zbritjeve nga taksat, në vend që të grihen taksat për të pasurit, siç kërkojnë Presidenti Barak Obama dhe ligjvënësit demokratë. Ndërsa demokratët janë dakord se kostoja e Medicare-it duhet kontrolluar, ata kundërshtojnë propozimet e republikanëve për reformimin e përgjithshëm të programit. Por qendrimet e ngurta partiake janë zbutur, krahasuar me negociatat për borxhin vitin e kaluar që nuk arritën në marrëveshje, gjë që solli uljen e vlerësimit për kreditin e Shteteve të Bashkuara. Edhe një herë kongresisti Pitër King: “Kryetari i Dhomës së Përfaqësuesve, udhëheqësi i shumicës në Senat dhe presidenti do të diskutojnë sëbashku për të gjetur mënyrën më të mirë për uljen e borxhit. Unë nuk dua të paragjykoj asgjë. Ne nuk mund ta injorojmë katastrofën fiskale. Ne duhet t’i tregojmë botës pjekurinë tonë. Zgjedhjet morën fund”. Për vite me radhë sondazhet e opinionit kanë treguar se amerikanët e kanë dashur sëtepërmi kompromisin dhe bashkëpunimin dypartiak më tepër se sa intransigjencën ideologjike dhe bllokimet në Uashington. Ekonomistët thonë se Shtetet e Bashkuara rezekohen nga një tjetër recesion ekonomik, nëqoftëse nuk arrihet marrëveshje për borxhin, para se të hynë në fuqi automatikisht ngritja e taksave dhe shkurtimi i shpenzimeve më 1 janar të vitit të ardhshëm.


source: CulturaX

text: ali-podrimja | Tag Archives: ali-podrimja Sunday, 05 August 2012 10:26 Prishtinë – " Ali Podrimën e kam njohur shumë, shumë herët! Më duket sikur e kisha njohur gjithmonë, tërë jetën. Nuk e përcaktoj dot me saktësi kohën e njohjes, por ka qenë një nga poetët, shkrimtarët e parë të Kosovës, me të cilët jam njohur dhe ka vazhduar miqësia gjithë jetën", thotë shkrimtari Ismail Kadare në një intervistë për RTK. – Z. Kadare, si e keni njohur poetin Ali Podrimja? Ismail Kadare: E kam njohur shumë, shumë herët! Më duket sikur e kisha njohur gjithmonë, tërë jetën. Nuk e përcaktoj dot me saktësi kohën e njohjes, por ka qenë një nga poetët, shkrimtarët e parë të Kosovës, me të cilët jam njohur dhe ka vazhduar miqësia gjithë jetën. – Ai, iku nga kjo botë, por poezia e tij ka mbetur. Sa ishit dhe sa jeni në kontakt me poezinë e Ali Podrimja? Ismail Kadare: Kam qenë gjithmonë, siç thashë. Ç'do të thotë njohja me një shkrimtar? Është ana njerëzore, miqësore, baza është pastaj vepra e tij. Në fillim është vepra që të shtyn tek tjetri. Unë kam njohur veprën e tij, saktësisht në atë kohë dhe vazhdimisht e kam ndjekur. Ai shkruante përgjithësisht poezi, poema. Herë pas here, më ka qëlluar të kemi pasur bashkëpunim. Ka botuar një libër timin ose dy më duket, për Kosovën, e ka bërë përzgjedhjen. Unë kam bërë një hyrje në një antologji të tij për Çamërinë. Ishte shumë e bukur ajo antologji. D.m.th, kemi pasur të tilla bashkëpunime. Por, nuk mund të them se kam pasur një bashkëpunim letrar me të, por më tepër letraro – organizativ, ose kur ka ardhur në Francë në ndonjë takim që ka marrë pjesë, kam folur për të, kur ka qenë rasti. Miqësia me të, ka qenë shumë më e madhe sesa ajo që quhet bashkëpunim ose aktivitet letrar. Pra, ana njerëzore e miqësisë, ishte e gjithkohëshme. – A mendoni se motivet poetike, siç janë ato të Ali Podrimjes, janë një zë i veçantë, ndikues, edhe në botën e jashtme letrare? Ismail Kadare: Po. Podrimja është nga poetët e përkthyer mirë në botën e jashtme, nga më të njohurit. Natyrisht, poezia gjithmonë krijon një kufizim në përkthim. Është më e paktë se sa proza, për vetë arsyet sepse botimet poetike vitet e fundit, ka shumë vite njëzet – tridhjetë, janë pakësuar në botë. E me gjithë këtë kufizim që ka për të gjithë poetët, të gjithë poetët e botës ankohen që njihen pak nëpër vendet e tjera, Podrimja ka qenë nga poetët shqiptarë më të njohur. Është i pranishëm në shumë përmbledhje poetike letrare në gjuhë të rëndësishme të Evropës. Pra, është nga një tufë e paktë poetësh dhe shkrimtarësh, që kanë bërë të njohur letërsinë shqipe jashtë kufijve. Në atë grupin e vogël të shkrimtarëve, të cilët ne përpiqemi me të gjithë organizmat kulturore në Shqipëri ta zgjerojmë, por ai zgjerohet me shumë vështirësi. Nuk është kaq e lehtë të zgjerohet grupi i shkrimtarëve të përkthyer. Është për çdo vend e vështirë. Po të shikoni, të gjitha vendet, sidomos ato që quhen relativisht të vogla, kanë probleme me njohjen. Prandaj, Podrimja nga kjo anë, ka qenë i privilegjuar nga fati, sepse ka kapërcyer këtë pengesën e njohjes. – Ai, juve, ju çmonte shumë. Në secilën bisedë private dhe zyrtare, ai gjithmonë iu mbante me vete. Bashkë me ju, përpiqej të bëhej ambasador i kulturës kombëtare shqiptare. Ismail Kadare: Po, e di. Ai ka qenë jashtëzakonisht i ngrohtë me njerëzit. Pavarësisht se shkrimtari e shpreh nganjëherë atë ngrohtësi, ose nuk është i aftë shumë ta shpreh. Por, në thellësi të tij, ai ka qenë jashtëzakonisht i ngrohtë me njerëzit. I donte kolegët e vet, e donte letërsinë, e donte poezinë...e donte tempullin, ta quajmë me një fjalë. Ishte besnik i kësaj dhe e çmonte shumë miqësinë midis poetëve, që është nga cilësitë më të bukura të kohës. Për fat të keq, në kohën tonë nuk mund të themi se, kjo kultivohet vazhdimisht në botën shqiptare. Për fat të keq, i mungon atmosferës letrare shqiptare, miqësia midis kolegëve. Është një humbje e madhe, unë përmenda fjalën TEMPULLI, është një humbje e madhe e kësaj aureole. Që ta dojë publiku i gjerë, duhet shkrimtarët ta duan njëri tjetrin. Kam frikë se ka diçka që nuk shkon, ky është dhe mendim i përgjithshëm. Nuk është ajo miqësi që duhej të ishte. E Podrimja, hynte ndër shkrimtarët që e njihte këtë miqësi, e njihte se sa e shenjtë ishte miqësia midis kolegëve, e njihte hyjninë e saj, jo vetëm nevojën e saj, por njihte anën e mistershme që është hyjnia, që duhet t'i bashkojë njerëzit e letrave, njerëzit e tempullit. Dhe, përveç kësaj ishte shumë mirënjohës si natyrë. Them, pavarësisht nga dukja që mund ta kenë njerëzit, nuk them për atë por në përgjithësi, Podrimja duke qenë natyrë besnike, ka qenë jashtëzakonisht mirënjohës. T'i bëje diçka, ai nuk ta harronte gjithë jetën. Edhe kjo është një cilësi që nganjëherë mungon për fat të keq, në jetën e sotme sidomos shqiptare. Nuk është kaq e shpeshtë, duhej të ishte më e shpeshtë, por është pak e rrallë. Ai, hynte ndër ata që vërtetë mund të jenë kampion të mirënjohjes. Unë kështu e kam njohur gjithë jetën. – A mund të veçoni ndonjërin nga kontaktet e juaja me poetin, Ali Podrimja? Ismail Kadare: E kam të vështirë! Atje ku kishte nevojë për të, ai gjendej befas. I gjendshëm dhe i pandryshueshëm gjithmonë. Prandaj, e kam të vështirë të them se ky është kujtim i paharrueshëm ose ai, sepse të gjitha kujtimet kanë qenë në njëfarë mënyre të paharruara. Po, ngaqë ngjanin me njëri tjetrin, përdora atë topikun, ishte i pandryshueshëm. Ishte po ai gjithmonë. E kam vështirë të dalloj ndonjë. Por, një kujtim kur ishte në Francë një takim për lexuesin francez, sikur ishte emocionuar sepse një takim në Paris është gjithmonë një gjë e bukur, por është edhe pak e ndërlikuar. Është një publik ku ka gazetarë, është një publik i panjohur, me zakone të tjera edhe ai e ndjeu një gëzim të thellë që e kapërceu me sukses. Ishim bashkë atje, në tryezën ku do të flisnim. U gëzua shumë që unë vajta. I thashë, po pse gëzohesh kaq shumë, patjetër do vija?! E më tha: gjithë ky Paris, si erdhe...?! Iu duk si e pazakonshme në fakt. Nuk ishte e pazakonshme. Ishte shkrimtar shqiptar i njohur, ishte miku im, do të veja patjetër. Prandaj thashë ishte shumë mirënjohës për një gjë të tillë. Ishte prekëse mirënjohja e tij dhe nuk e harronte kurrë. Dhe, jo vetëm këtë rast por edhe raste më të vogla, më të parëndësishme, i mbante mend... – Vdekja e tij në largësi të vendit, në shumë mënyra u shfaq shumë misterioze. Si e përjetuat ju? Ismail Kadare: Ta them realisht si e mora vesh vdekjen e tij, kam njëfarë frike mos keqkuptohem nga publiku. Por, mua m;u duk e bukur ajo mënyrë se si e mora vesh këtë lajm, që ishte aq i hidhur, e që në fillim nuk e kuptova. Dikush në telefon, duke thënë lajmet e ditës, më tha po të them dhe një gjë. Në Francë, ka humbur Ali Podrimja! Ai nuk e dinte si kishte ndodhur, as që i shkonte mendja, dhe ma tha me një zë gazmor, zbavitës dhe unë ashtu e perceptova. Dhe qesha. Qeshëm të dy, me kuptimin e mirë të fjalës. Pra, Aliu poet, ka bërë ndonjë ekstravagancë të rastit, ka ikur nga delegacioni, nga forumi, kushedi ku i ka shkrepur në kokë...siç ndodh me poetët, i lënë mbledhjet e mërzitshme kur iu duken atyre të mërzitshme dhe e mora si një gjë zbavitëse. Mirëpo, më vonë e mora vesh se shumë njerëz e kanë kuptuar kështu. Tashti e kam menduar, a është e hidhur kjo, ta marrësh një lajm kaq të rëndë, ta perceptosh në fillim pa dashur duke mos e ditur, si një gjë me një muzikë të gëzueshme të thuash. M'u duk gati një gjë simbolike kjo gjë siç është vërtetë vdekja e poetit, që është edhe hidhërim por është edhe një afirmim i dashurisë së të tjerëve për të. Unë e mora vesh në mënyrë krejt kundërthënëse. Nuk e kuptova, dhe shumë njerëz nuk e kanë kuptuar dhe më vonë kur e kam menduar këtë gjë, kam thënë m'u duk si diçka simbolike, e bukur në trishtimin e saj. E bukur që ndodh e pazakonshme. Nuk them se mund t'i ndodh vetëm poetëve, por i ndodh në radhë të parë poetëve si ai. Pastaj e morëm vesh se kjo nuk ishte as një shaka e tij, as një rrenë që bëri Podrimja. Kjo ka qenë e veçanta e lajmit. Siç e mora vesh më vonë, është marrë vesh nga shumë njerëz në këtë mënyrë, e veçantë dhe kështu do të mbahet mend. Ishte si një teatër në fillim, pa të keq, si një lodër, si një shaka që ua bëri të gjithëve...unë do të bëjë një ikje nga bota në fillim, ta merrni kështu të gëzueshme...iu kujtohet, ka shpesh në kronikën e kujtimeve popullore amanete njerëzish që thonë: kur të iki unë, qeshni, mos qani. E mbaj mend këtë. Shpesh kjo thuhet, se njerëzve me përvojë të madhe jetësore, iu bëhet kjo obsesion në fund. Këndoni thotë, kur të iki unë. Dhe është e vërtetë, Ali Podrimjes i ndodhi kjo gjë padashur. Njerëzit e pritën si një gjë gazmore. Lajmi që ishte i keq në fakt, i hidhur, por se kishte prapa, siç ka vdekja e një shkrimtari, mirënjohjen e njerëzve, dashurinë e tyre që nuk është e paktë. Është një gjë e madhe në jetë. (LajmeShqip.com) Thursday, 02 August 2012 09:00 Tiranë – Nderimi për shkrimtarin e njohur nga Kosova, Ali Podrimja, i cili u nda nga jeta vetëm një javë më parë ka mbledhur në një mbrëmje poetike personalitete të shumtë të artit, kulturës por edhe të politikes shqiptare dhe kosovare. Përmes vargjeve të shkruara nga shkrimtari i njohur, Ali Podrimja, aktorët më në zë të skenës shqiptare kanë përcjellë emocione të shumta në sallën e Teatrit të Operas dhe Baletit në Tiranë. Miqtë të të ndjerit Podrimja kanë përcjellë kujtime të shumta nga jeta e autorit. Ndërsa nipi i tij ka përshëndetur në fund të gjithë të pranishmit për nderimin që iu bë në Shqipëri dhe Kosovë gjyshit Ali Podrimja, i cili la pas me dhjetëra krijime. Në fund Kryeministri Berisha la shënimin e tij në librin e shënimeve për nder të poetit të njohur kosovar. Ali Podrimja u nda nga jeta vetëm pak ditë më parë në moshën 70 vjeçare. Ali Podrimja është autor i më shumë se dhjetë vëllimeve me poezi dhe mbahet sot nga kritika si përfaqësuesi më tipik i poezisë së sotme shqiptare dhe si një poet me emër dhe në shkallë kombëtare. (LajmeShqip.com) Thursday, 26 July 2012 12:15 Prishtinë (PLOTESUAR 26 korrik, 15:39)- Kosova ishte gjaku i tij që nuk falet. Në varrezat e Prishtinës, u varros poeti dhe akademiku Ali Podrimja, vepra e të cilit nuk do të vdesë kurrë. Në emër të Akademisë së Shkencave, Ali Aliu, tha se populli që lind poetë të mëdhenj si Ali Podrimja, është popull me fat. Në emër të familjes, nipi i Ali Podrimjes, Genti, kujtoi kohët e bukura që kanë kaluar me gjyshin. Ndërkohë, për dy orë, në ambientet e Akademisë së Shkencave dhe e Arteve të Kosovës, janë bërë homazhet në nderim të jetës dhe veprës së poetit dhe akademikut Ali Podrimja. Personalitete të jetës politike, akademike, dhe qytetarë të shumtë e cilësuan humbjen e tij, një humbje të madhe të letërsisë dhe kombit shqiptar. Kryetari i Kuvendit të Kosovës, Jakup Krasniqi, tha se poeti i letrave shqipe, që gjithë jetën i këndoi vendit dhe popullit të tij, është një udhërrëfyes për brezat që shkruajnë poezi. Ministri i Kulturës së Shqipërisë Aldo Bumqi, tha se me këtë humbje kemi humbur ikonën e shenjtë të poezizë dhe kulturës shqiptare. Ali Podrimja lindi me 1942 në Gjakovë. Studioi gjuhë dhe letërsi shqipe në Universitetin e Prishtinës, ku dhe ka jetuar. Më 1957 botoi poezinë e parë në revistën "Jeta e Re". Më 1961, Ali Podrimja botoi përmbledhjen e parë me vargje "Thirrje". Më pas vijnë përmbledhjet Shamijat e përshëndetjeve, Dhimbë e bukur, Sampo, etj., deri në veprën e tij mjeshtërore Lum, lumi më 1982, që shënoi një kthesë në poezinë bashkëkohore. Rrethanat e vështira politike gjatë viteve ́60 dhe ato familjare më pas, kanë lënë gjurmë të pashlyeshme në poezitë e tij. Vdekja e të birit, Lumit, rezultoi me veprën më të bukur të tij gjer më sot, Lum Lumi. Ali Podrimja ndërroi jetë në Francë, i cili po merrte pjesë në një festival të poezisë. Autoritetet franceze kanë njoftuar se poeti Podrimja pati një vdekje të natyrshme. (LajmeShqip.com) Prishtinë- Në Akademinë e Shkencave dhe të Arteve të Kosovës që nga ora 12 kanë filluar homazhe për poetin Ali Podrimja. Përveç atyre me të cilët u shoqërua e bashkëpunoi, përveç miqve të fjalës së tij poetike, homazhe bënë edhe zyrtarë më të lartë vendit, të të gjitha institucioneve, të shoqatave dhe konfesioneve fetare. Ishin edhe shumë bashkëqytetarë të fëmijërisë së tij nga qyteti i lindjes, Gjakova, si dhe nga të gjitha qytetet e Kosovës. Ata përveç nderimit me përkulje para arkivolit me trupin e pajetë të poetit kombëtar të madh, ngushëllonin edhe familjen. Heshtja mortore thyhej nga zërat në sfond me vargjet e poetit kushtuar jetës, vdekjes, ngadhënjimit e lirisë, gjeografisë së atdheut nga Mitrovica deri në Çameri, Ulqini e Presheva si dhe diaspora. Ceromonia mortore do të zgjasë deri në orën 14, kur kortezhi do të niset për në varrezat e kryeqytetit, ku do të pushojë përgjithmonë, duke i falë kështu Prishtinës edhe emrin e madh me të cilin do të krenohet. Në orën 14 e 30 ai do të lëshohet në varrezën, shtëpinë e amshimit, për të lënë pas emrin e veprën e madhe që nuk vdes. Trupi i pajetë i Ali Podrimës arriti në tokën e Kosovës sot pikërisht në 8:35, në Aeroportin e Prishtinës "Adem Jashari", nëpërmjet linjës ajrore "Swiss Air", fluturim ky i nisur nga Zurich-u i Zvicrës për në Kosovë, njoftuan mediet. Nën lot po përcillnin me sy arkivolin me trupin e pajetë të Aliut të cilin po e nxirrnin nga aeroporti i Prishtinës për ta futur në makinën për funerale. I mbuluar me flamurin kombëtarë shqiptarë, flamur që iu besua më pas djalit të Aliut, Drenit, arkivoli po përcillej edhe nga akademikët e Akademisë së Shkencave dhe të Arteve të Kosovës: Hivzi Islami, Mehmet Kraja, Rexhep Ismajli e Pajazit Nushi, varrim të cilin edhe e ka organizuar ky institucion i lartë i artit dhe i shkencës, anëtar i së cilës ishte edhe i ndjeri.(LajmeShqip.com) Wednesday, 25 July 2012 11:55 Prishtinë – Akademia e Shkencave dhe e Arteve e Kosovës njofton se varrimi i akademikut Ali Podrimjes do të bëhet nesër, në orën 14:30, në varrezat e Prishtinës. Ali Podrimja u gjet i vdekur në një vendpiknik në rrethinë të Lodève, në jug të Francës. Ai kishte shkuar atje si përfaqësues i Shqipërisë në Festivalin e Poezisë La Voix de la Mediterranée (Zëri i Mesdheut). (LajmeShqip.com) Monday, 23 July 2012 20:38 Paris- Ali Podrimja, është kujtuar sot nga Akademia e Shkencave dhe e Arteve të Kosovës, në një mbledhje komemorative me rastin e vdekjes së tij në Paris. Zëri i Aliut përmes poezisë, ishte krejtësisht origjinal, zë që më se pesë dhjetëvjetësha diti të skaliste qenësinë e qëndresës dhe të mbijetesës së popullit të tij, duke afirmuar kombin shqiptar, kulturën dhe shpirtin e tij edhe në suaza ndërkombëtare. Kështu u tha në mbledhjen komemorative të organizuar nga Akademia e Shkencave. Me këtë rast, kryetari i Akademisë së Shkencave të Kosovës, Hivzi Islami, duke folur para të pranishmëve, theksoi se Ali Podrimja jetoi dhe punoi për Kosovën dhe lirinë e popullit të saj, për idealet dhe objektivat e tij. Ai tha se ky poet i madh i këndoi Kosovës dhe shqiptarëve, dhembjes, vuajtjeve e sakrificave, por edhe shpresave të tyre dhe në këtë pikë mbeti i pakapërcyeshëm. Ali Podrmija do të mbetet një poet i madh, ngase tërë jetën ia kushtoi idealit të tij poetik dhe intelektual. Duke folur për jetën dhe veprën e poetit Ali Podrimja, akademik Rexhep Ismajli tha se është një humbje e madhe për miqtë, kolegët dhe familjarët, me të cilin çdo ditë bisedonin, shkëmbenin ide, prej të cilit dëgjonin, një refleks, merrnim një nxitje, shijonin një varg a një thënie. Sipas tij, kontaktet me poetët e mëdhenj, siç ishte Ali Podrimja, njerëzit i jetojnë përmes librave. Trupi i pajetë i shkrimtarit Podrimja, pritet të kthehet të mërkurën në Kosovë. Ndërsa, në ditën e varrimit në ambientet e Akademisë do të bëhen homazhe. Ali Podrimja, njihet si një nga poetët më të shquar shqiptar, ndër librat e tij më me zë janë "Lum Lumi", poezia "Udhëtimi me Ujq", pastaj "Gjaku im që nuk falet" etj. Për një kohë ka punuar si lektor në Rilindja. Librat e tij janë përkthyer në shumë gjuhë të huaja. Ai ndërroi jetë javën e kaluar, derisa po merrte pjesë në Festivalin e poezisë "Voix de la Méditerranée" në Paris të Francës. Gjithashtu ,që prej ditës së djeshme Biblioteka Kombëtare e Shqipërisë i bën homazh poetit Ali Podrimja duke ekspozuar rreth 70 vepra nga fondi i tij. Sipas burimeve nga Biblioteka Kombëtare, janë ekspozuar botime dhe ribotime të autorit, botime në gjuhë të huaj, të gjitha veprat që përbam fondi i BKSH-së. Të njëjtat burime pohojnë se Podrimja ndër autorët më të lexuar. Ndër botimet e ekspozuara janë libri i parë i tij është, një përmbledhje me vargje elegjike me titullin, "Thirrje" si dhe librat "Sambo", "Dhimbë e bukur", "Lum Lumi", etj. Gjithashtu edhe botimet e tij në gjermanisht, polonisht, greqisht, anglisht, etj. Ekspozita do të qëndrojë gjatë gjithë javës në hollin kryesor të Bibliotekës Kombëtare. Ali Podrimja humbi jetën ne Francë ku prej ditësh nuk kishte asnjë kontakt me familjarët apo miqtë dhe në datë 21 korrik autoritetet franceze njoftuan qeverine e Kosovës se kishin gjetur trupin e tij të pajetë. Autor i shumë librave me poezi, ai çmohej si përfaqësuesi më tipik i poezisë së sotme shqiptare. Përveç poezisë, ai njihej edhe për shkrimin e eseve dhe tregimeve që e kishin bërë fitues të shumë shpërblimeve të ndryshme letrare. (LajmeShqip.com) Monday, 23 July 2012 09:30 Prishtinë – Pas marrjes së lajmit të hidhur për gjetjen e trupit të poetit në periferi të qytetit Lodeve, i tërë stafi i lartë diplomatik i Kosovës në Francë, në krye me ambasadorin Muhamedin Kullashi, janë duke u angazhuar për ofrimin e asistencës së nevojshme për autoritetet franceze, me qëllim të përfundimit sa më të shpejtë të procedurave dhe kthimit në Kosovë të trupit të Podrimjes. Ndërkaq, MPJ e Kosovës, përmes Ambasadës sonë në Francë, është në kontakte të vazhdueshme me autoritetet franceze gjatë kryerjes së procedurave mjekoligjore dhe përgatitjes për kthimin në atdhe të trupit të pajetë të poetit kosovar, Ali Podrimja. Sa i përket rrethanave të vdekjes së tij, autoritetet franceze po zhvillojnë të gjitha procedurat e parapara ligjore dhe brenda pak ditëve pritet të dalin me raportin mjekoligjor për rrethanat e kësaj ngjarjeje. MPJ edhe një herë i shprehë ngushëllimet më të sinqerta familjarëve, kolegëve, miqve dhe mbarë popullit të Kosovës për humbjen e poetit kulminant të Kosovës, Ali Podrimja. MPJ e Kosovës po ashtu shpreh konsideratat dhe respektin më të madh për autoritetet qendrore dhe lokale franceze, për angazhimin e jashtëzakonshëm në zbardhjen e këtij rasti fatkeq. (LajmeShqip.com) Tiranë – Me pikëllim të thellë e dhembje të madhe, në Shqipëri është marrë lajmi për vdekjen e poetit Ali Podrimja. Kryeministri i Republikës së Shqipërisë, Sali Berisha dhe kreu i shtetit shqiptar, Bamir Topi i kanë shprehur sot ngushëllimet për ndarjen e parakohshme nga jeta të poetit të shquar, Ali Podrimja. Berisha e ka cilësuar Podrimen princ të poezisë së letrave shqipe, personalitetit të shquar e mendjendritur të kombit tonë. Kryeministri Berisha, në një mesazh ngushëllimi drejtuar Kryeministrit të Kosovës, Hashim Thaçi dhe familjes së të ndjerit, poetit Ali Podrimja, shkruan se "lajmi tragjik dhe shokues i ndarjes nga jeta i njeriut tuaj më të dashur, princit të poezisë së letrave shqipe, personalitetit të shquar e mendjendritur të kombit tonë, atdhetarit të flakët, Ali Podrimja, ka sjellë dhimbje në mbarë zemrat e shqiptarëve". "Me ndarjen nga jeta të Ali Podrimes shqiptaret humbën poetin e tyre më të madh të kohës së sotme, këngëtarin e dhimbjeve dhe vuajtjeve të tyre të mëdha, por dhe të qëndresës së tyre legjendare. Mendimi dhe bota intelektuale shqiptare humbën intelektualin luftëtar të pamposhtur të lirisë dhe dinjitetit njerëzor dhe kombëtar", thekson Kryeministri Berisha në këtë mesazh ngushëllimi. Berisha shprehet se "zoti e deshi që Ali Podrimja të ndahet nga ne në Paris nga ku u nis për në Parajsë për të gjetur dhe për t'u bashkuar aty me Lumin, djalin e tij të dashur, duke na lënë si trashëgim të pavdekshëm kryeveprat e tij, elegjitë e dhimbjes së madhe njerëzore, lirikat e gurta, apoteozën dhe hymnet e qëndresës së pashembullt që do shndrisin përjetë në kurorën e letrave tona". "Ai la për ne krenarinë që patëm një mik, një shok, një vëlla, prind e bashkëshort, një korife të poezisë dhe letrave tona si Ai", thekson kryeministri Berisha. Topi, mesazh me rastin e vdekjes së poetit Ali Podrimja Nëpërmjet një mesazhi të bërë publik, Presidenti i Republikës së Shqipërisë, Bamir Topi shprehu sot ngushëllimet për ndarjen në mënyrë të parakohshme nga jeta në Francë të poetit të shquar kosovar, Ali Podrimja. "Të nderuar familjarë të të ndjerit Ali Podrimja! Në këto çaste të rënda për ju, më lejoni t'ju shpreh dhimbjen dhe hidhërimin për ndarjen nga jeta njeriut tuaj të shtrenjtë!", thuhet në mesazhin e ngushëllimit. "Largimi i parakohshëm nga kjo jetë i poetit të shquar nga Gjakova, i artistit me shpirt të ndjeshëm, i cili për dekada me radhë lartësoi me poezinë e tij të mbushur me simbole dhe metafora të pakrahasueshme, ndjenjat më të pastra atdhetare e liridashëse në Kosovë, na ka hidhëruar pamasë të gjithëve. Në kujtesën e të gjithë lexuesve dhe artdashësve shqiptarë, kudo që ndodhen, Ali Podrimja do të mbetet përherë i skalitur me talentin e tij të arrirë artistik, me teknikën e admirueshme poetike si dhe me profilin e veçantë dhe plot virtyte të rralla njerëzore, duke frymëzuar kështu breza të tërë poetësh e shkrimtarësh në të gjitha trojet e banuara prej shqiptarëve". "Duke ju përcjellë ngushëllimet më të sinqerta, më lejoni të ndaj me ju dhimbjen në këtë momente të trishtuara si dhe të shpreh njëkohësisht edhe vlerësimin e lartë personal dhe institucional për jetën dhe veprën artistike me përmasa e ndikim kombëtar të Aliut tuaj të dashur!" – theksohet në mesazhin e kreut të shtetit shqiptar. Ndërkohë kryetari socialist Edi Rama shkruan në Tëitter: "Çfarë trishtimi fundi i Ali Podrimes! Kujtoj netët e gjata në studion e Gjelosh Gjokes plot poezi, pasion artistik e atdhetar dhe hajgare!..". (LajmeShqip.com) Saturday, 21 July 2012 19:45 Prishtinë – Autoritetet shtetërore franceze i kanë përcjellë sot ministrit të Punëve të Jashtme të Republikës së Kosovës, Enver Hoxhaj, lajmin e hidhur për gjetjen e trupit të pajetë të poetit të njohur kosovar, Ali Podrimja, në Francë. Poeti Ali Podrimja humbi kontaktet me kolegët dhe miqtë e familjarët e tij nga data 18 korrik, në kohën kur po qëndronte në Francë në kuadër të festivalit të poezisë "Voix de la Méditerranée", në qytetin e Lodève. Kush është Ali Podrimja? Ali Podrimja u lind më 28 gusht 1942 në Gjakovë. Shkollën fillore dhe gjimnazin i kreu në vendlindje, ndërsa Fakultetin Filozofik, në degën Gjuhë dhe Letërsi Shqipe, në Universitetin e Prishtinës. Në vitin 1966 fillon punë në gazetën e përditshme "Rilindja", në rubrikën e kulturës. Më 1976 kalon në edicionin e Botimeve "Rilindja", ku udhëheq bibliotekat: Poezia shqipe, Letërsia botërore dhe letërsitë e ish-bashkësisë jugosllave. Është anëtar i Lidhjes së Shkrimtarëve të Kosovës i PEN-it shqiptar. Në vitin 1996 u zgjodh anëtar korrespondent i Akademisë së Shkencave dhe Arteve të Kosovës, ndërsa në vitin 2000 zgjidhet anëtar i rregullt. Me shkrime filloi të merret që gjimnazist. Poezinë e parë 'Arabja' e botoi në revistën "Jeta e re" nr. 4, 1957. Po kjo revistë në vitin 1961 botoi dhe librin e tij të parë "Thirrje", i cili me përkthim të poetit Esat Mekuli u botua edhe në gjuhën serbokroate (1968). Përmbledhja "Thirrje" në vitin 1971 u bë karton në Tiranë për shkak të disa poezive hermetike. Ekzemplari i shpëtuar nga një poet tiranas, udhëtoi deri te autori hiç më pak se 20 vjet. Veç poezive, Podrimja shkruan ese e tregime. Bashkëpunon me të gjitha revistat e fletushkat në gjuhën shqipe brenda dhe jashtë atdheut. Është fitues i shpërblimeve të ndryshme letrare. Në vitin 1999, në Shtutgart të Gjermanisë, u nderua me shpërblimin e mirënjohur letrar Nikolas Linau. Librat e tij janë botuar, ribotuar dhe përkthyer në disa gjuhë. Ka qënë prezent në shumë manifestime ndërkombëtare. Ali Podrimja jetonte në Prishtinë. Me rastin e vdekjes së parakohshme të akademikut Ali Podrimja, Akademia e Shkencave dhe e Arteve e Kosovës publikon këtë deklaratë: Me tronditje dhe dhembje të thellë morëm lajmin për vdekjen e parakohshme të poetit emblematik të letërsisë shqipe, akademikut Ali Podrimja. Vdekja e tij është humbje e madhe për familjen, për të gjithë miqtë e tij të shumtë, për lexuesit që e deshën dhe e çmuan, për Akademinë dhe për të gjitha institucionet e Kosovës, për kulturën dhe letërsinë shqiptare. Poezia e Ali Podrimjes për më shumë se gjysmë shekulli ishte zëri identitar i Kosovës, zëri që artikuloi dhembjen dhe shpresat e Kosovës, idealet dhe synimet e saj. Ali Podrimja shkroi për Kosovën e vuajtjeve dhe të brengave, për Kosovën e shpresave të mëdha, për Kosovën e idealeve të lirisë. Ai ishte poeti që diti të sublimojë në veprën e tij të gjitha shqetësimet e një kohe dhe të një epoke. Epoka e Kosovës dhe epoka e shqiptarëve të gjysmës së dytë të shekullit XX dhe të fillimit të shekullit XXI ishte edhe epoka e Ali Podrimjes. Zëri i tij ishte i veçantë, i papërsëritshëm në poezinë shqipe, ishte zë që shprehte qenësinë e qëndresës dhe mbijetesës së popullit tonë. Ideali i tij poetik dhe ideali i tij intelektual ishin pasioni i pashuar për liri dhe dinjitet njerëzor. Me vdekjen e Ali Podrimjes, Kosova mbeti pa poetin e saj, i cili si askush tjetër njohu dhe artikuloi dhembjen e saj. Vargu i tij "Kosova është gjaku im që nuk falet" thotë atë që nuk e tha askush tjetër për popullin dhe për vendin e tij. Me këtë rast Akademia e Shkencave dhe e Arteve e Kosovës i shpreh ngushëllimet më të sinqerta familjes së akademikut Ali Podrimja, si dhe të gjithë miqve dhe adhuruesve të tij. (LajmeShqip.com) Saturday, 21 July 2012 16:08 Prishtinë – Me rastin e gjetjes së trupit të pajetë të poetit të madh Ali Podrimja në Francë, ministri i Kulturës, Rinisë dhe Sportit, Memli Krasniqi ngushëlloi familjen Podrimja, komunitetin letrar në Kosovë dhe gjithë popullin e Kosovës. "Është vërtetë moment i vështirë për të thënë çfarëdo fjale për njeriun që me krijimtarinë e tij inspiroi breza të terë dhe shpërndau anekënd botës gjithë pasurinë dhe elanin e kombit tonë për letërsinë dhe artin në përgjithësi". "Vdekja e poetit me renome ndërkombëtare, krenarisë sonë, Ali Podrimja është një humbje e gjithë kombit shqiptar, e padyshim dhe e gjithë komunitetit letrat dhe artistik në botë. Krijimtaria e tij, dhe gjithë ajo miqësi që kishte krijuar për vite me radhë me njerëzit e letërsisë dhe artit në tërë botën, ndihmuan shumë që Kosova të ketë respektin e merituar në botë. Kam pasur nderin që e kam njohur dhe ka qenë gjithmonë një motivim për mua", thuhet mes tjerash në telegramin ngushëllues të ministrit Krasniqi. Edhe kryetari i LDK-së, Isa Mustafa, ka shprehur ngushëllimet e tij dhe të partisë që ai drejton, për ndarjen nga jeta të poetit tonë të mirënjohur, Ali Podrmija. Në telegramin e ngushëllimit, mes tjerash, kryetari Mustafa ka thënë se kanë pranuar të tronditur lajmin për shuarjen e poetit, pasi që, sipas tij, "Ali Podrimja ishte një krijues me dhunti të veçanta, një poet që kaherë i kishte kapërcyer kufijtë nacionalë, duke u bërë vlerë e artit të përbotshëm". "Ali Podrimja ka qenë dhe do të mbetet emblemë e poezisë së krijuar në Kosovë, po edhe të poezisë shqipe në përgjithësi. Ndaj, ikja e tij është një goditje e rëndë për të gjithë komunitetin tonë letrar e artistik", thuhet mes tjerash në telegramin ngushëllues të LDK-së. Më tej, në telegram, kryetari Mustafa ka thënë se "Ali Podrimja ishte ndër krijuesit e brezit të njohur të letrave shqipe, i cili, më 1971, botoi në "Rilindje" tekstin me titull "Vox Clamantis in Deserto" (Zëri i të dëshpëruarit në shkretëtirë)". "Ky tekst kritik e programatik, i nënshkruar nga krijues të tjerë, miq të Podrimjes, si Anton Pashku, Rexhep Ismajli, Gani Bobi, Mensur Raifi etj., jo vetëm që pati bërë bujë të madhe, por qe shndërruar në një lloj manifesti edhe për brezat e mëvonshëm krijues, sidomos në Kosovë, sepse ishte i pari tekst që hapur i shpallte luftë realizmit socialist në letërsi dhe në artet e tjera. Me të gjitha veprat e tij, po sidomos me kryeveprën "Lum Lumi", Ali Podrimja arriti ta universalizojë dhimbjen dhe tragjedinë personale, arriti që vargun shqip ta skalisë përsosmërisht", thuhet më tej në telegram. Ndërkaq, me rastin e marrjes së lajmit për gjetjen e trupit të pajetë të poetit Podrimja, edhe Lëvizja Vetëvendosje ka dërguar një telegram ngushëllimi. "Me tronditje të thellë morëm lajmin për ndarjen nga jeta e poetit Ali Podrimja. Ikja e Ali Podrimes është humbje e rendit poetik e njerëzor. Poetika në shqip, humbi poetin, miqtë e familjarët, njeriun, e arti e ka veprën e tij, e cila do të jenë frymëzim i shumë brezave të ardhshëm. Shprehim ngushëllimet tona të thella familjes, miqve dhe bashkëkrijuesve të Ali Podrimes. I përjetshëm qoftë kujtimi i tij!", thuhet në telegramin e Vetëvendosjes. Ngushëllimet për ndarjen nga jeta të poetit të madh, Ali Podrimja, ka shprehur edhe ministri i jashtëm i Kosovës, Enver Hoxhaj, i cili, veç tjerash, poetin Podrimja e ka cilësuar si humbje të madhe, duke i shprehur ngushëllimet më të sinqerta familjes së poetit Podrimja, komunitetit të poetëve, shkrimtarëve e artistëve si dhe mbarë popullit të Kosovës. "Humbja e poetit me renome ndërkombëtare Ali Podrimja, është një humbje e madhe jo vetëm për familjen dhe miqtë e panumërt të tij, por një humbje e jashtëzakonshme edhe për kulturën dhe artin kosovar, shqiptar e më gjerë. Kujtimi i poetit Ali Podrimja do të jetë gjithnjë i gjallë në mesin tonë dhe do të shërbejë si figurë motivimi për brezat e ardhshëm të Kosovës", thuhet në telegramin e ngushëllimit të ministrit Hoxhaj. Edhe Presidentja e vendit, Atifete Jahjaga i dërgoi një telegram ngushëllimi familjes Podrimja, me rastin e ndarjes nga jeta të më të dashurit të tyre, poetit kosovar me përmasa ndërkombëtare, Ali Podrimja. Në telegram thuhet, presidentja ka thënë se lajmin për gjetjen e trupit të pajetë të poetit Podrimja, e morëm me dhimbje të thellë e trishtim. "Humbja e Ali Podrimjes nuk është humbje vetëm për familjen, të afërmit e miqtë. Është humbje e madhe për të gjithë qytetarët e Kosovës, për kulturën, për artin, për Kosovën në përgjithësi. Poeti e intelektuali i madh Ali Podrimja, me fjalët dhe veprat e tij, kaloi shumë herët kufijtë e Kosovës dhe u bë i njohur në rrethe shumë më të gjera të artit dhe të kulturës duke e ofruar Kosovën me botën. Vepra e madhe e Ali Podrimjes do të jetojë ndër mote, duke ruajtur kujtimin për të dhe duke shërbyer si frymëzim e motivim për brezat e rinj të poetëve dhe intelektualëve të Kosovës. Jemi me ju në këto çaste të rënda dhembjeje e pikëllimi. U prehtë në paqe Njeriu i madh i Kosovës, Ali Podrimja", thuhet në telegramin ngushëllues të Presidentes Jahjaga. (LajmeShqip.com)


source: wikipedia

text: Dhimitër S. Shuteriqi (Elbasan, 1915 - 22 korrik 2003) ka qenë publicist, partizan i Frontit Nacional-Çlirimtar në Luftën e Dytë Botërore, punonjës, bashkëthemelues dhe drejtues i Lidhjes së Shkrimtarëve (1954-'73), deputet i Kuvendit Popullor (1950-'74), shkrimtar dhe historian i letërsisë shqiptare. Biografia U lind në Elbasan në një familje intelektuale, i biri i Simon Shuteriqit, pjesëmarrës në Kongresin e Manastirit dhe atë të Elbasanit, si dhe një ndër themeluesit e Normales. Dhimitri ndoqi mësimet në Liceun e Korçës dhe më pas shkollimin e lartë e ndoqi në Universitetin e Grenoblit dhe Lionit, në Francë. Më 1942-1943 jepte mësim në Elbasan; më 12 maj 1943 u zgjodh sekretar i këshillit krahinor nacionalçlirimtar për komitetin qarkor të Elbasanit. Më 2 mars 1946 në Drejtorinë e Shtypit dhe Propagandës pranë Ministrisë së Shtypit, Propagandës e Kulturës Popullore, u krijua një komision që ngarkohej «për t'u dhënë liri qarkullimi» librave të botuar deri në atë kohë në Shqipëri, pjesë e të cilit ishte edhe Shuteriqi si themelues e punonjës i Lidhjes së Shkrimtarëve. Më 1947 u emërua drejtor i Institutit të Lartë Pedagogjik. Më 1950 u zgjodh deputet i Kuvendit Popullor deri më 1974 si përfaqësues i rrethit të Gramshit në fillim e më pas i Elbasanit. Më tej nga 1954 drejtoi për 19 vite me radhë organizatën e Lidhjes së Shkrimtarëve, edhe pasi u riorganizua në Lidhjen e Shkrimtarëve dhe Artistëve më 1957. Si pasojë e revolucionit kulturor, më 1973 u denoncua si shumë të tjerë si borgjez, revizionist e dekadent. Gjithashtu i dhanë vërejtje për tregimin "E vërteta lakuriq" botuar në gazetën "Drita" më 8 shtator 1974, të cilat i pranoi. Vepra Tjetërsimi i veprës intelektuale Ilo Mitkë Qafëzezi ndihmoi Shuteriqin për studimet e letërsisë së vjetër shqipe, më pas u akuzua nga studjuesi paleograf korçar për shfrytëzimin pa kriter dhe pa leje të dorëshkrimeve të tij që gjendeshin në Institutin e Historisë që në kohën e luftës pa ia cituar "pronjërinë intelektuale". Shuteriqi nuk e paraqiste me akribinë shkencore dhe të së drejtës ndihmën e Qafëzezit, pikë së pari, për studimet me karakter peigrafik të shkrimtarëve të vjetë shqiptarë, sidomos të shkollës së Voskopojës (Kavalioti, Dhanili, Berati). Titujt e veprave Kangët e rinisë së parë, 1935 Kangë, 1936 Çlirimtarët, roman, 1952 Gurneçka, tregime, 1957 Fyelli i Marisiasit, 1963 Gjashtëdhjetë tregime në një, tregime Tregime të zgjedhura, 1972 Një mal me këngë, 1975 Kur rendte hëna nëpër re, 1982 Vërshimet e vjeshtës, 1984 Shkrimet shqipe në vitet 1332-1850, 1976 Autorë dhe tekste, 1977 Mbi Barletin dhe shkrime të tjera, 1979 Sytë e Simonidës, 1998 Tekstet shqipe dhe shkrimi i shqipes në vitet 879 - 1800, 2005 Dëshmi parabuzukiane të fjalës shqipe, 2010 Aranitët: historia-gjenealogjia-zotërimet, 2011 Shih dhe Letërsia shqipe Lidhje të jashtme https://www.kultplus.com/libri/jeta-dhe-vepra-e-studiuesit-dhe-shkrimtarit-te-njohur-shqiptar-dhimiter-shuteriqi-2/ https://telegrafi.com/dhimiter-shuteriqi-mjeshter-fjales/ Referime Biografi shqiptarësh Lindje 1915 Vdekje 2003 Novelistë shqiptarë Akademikë shqiptarë Njerëz nga Elbasani Romancierë shqiptarë Kritikë shqiptarë Grupi i kulturës Autorë elbasanas Profesorë të Universitetit të Elbasanit


29.4.2016 - 14:56 Në të u fol për MSA-në BE-Kosovë dhe zbatimin e saj. Ramadan Ilazi, zëvendësministri i Integrimit përmendi një dokument të kësaj ministrie të miratuar në marsin e këtij viti si bazë për zbatimin e Marrëveshjes së Stabilizim-Asociimit. “Plani Kombëtar për Zbatimin e MSA-së është dokumenti kryesor strategjik për zbatimin e agjendës evropiane të Kosovës. Ky program përcakton një kuadër të plotë të reformave drejt anëtarësimit në BE dhe në saje të kësaj ky do të mbetet dokumenti kryesor strategjik deri në fillimin e negociatave për anëtarësim,” tha Ilazi. Zëvendësministri i Administrimit të Pushtetit Lokal Bajram Gecaj tregoi se kësaj ministrie i takon informimi i komunave për MSA-në. “MAPL-ja është e përkushtuar dhe do të luajë një rol koordinues dhe bashkërendues si mbështetëse e komunave në informimin e tyre rreth MSA-së. Ne gjatë vitit 2015 i kemi vizituar të gjitha komunat e Kosovës për ta pasur më të qartë agjendën tonë dhe të hartojmë planin e integrimit që kërkohet nga MSA-ja”, tha Gecaj. Thomas Gnocchi, përfaqësues nga Zyra e Komisionit Evropian në Kosovë, tha se MSA-ja është një mundësi e mirë në stimulimin e ekonomisë në nivel lokal. “BE-ja do të vazhdojë të jetë partner i MIE-së për MSA-në. Kjo është një marrëveshje shumë e rëndësishme për stimulimin dhe zhvillimin e ekonomisë në nivel lokal. Përveç se është një marrëveshje politike, kjo gjithashtu më shumë është një marrëveshje ekonomike dhe tregtare, prandaj kjo vegël duhet të përdoret sa më shumë të mundet,“ tha Gnocchi. Për rëndësinë ekonomike të MSA-së KALLXO.com shkroi edhe më 21 prill Zhbogar: MSA Konfirmim i BE-së për Kosovën Ambasadorja e Kroacisë në Kosovë, Marija Kapitanoviq, tha se zbatimi i MSA-së është i menaxhueshëm dhe se në periudhën afatshkurtër MSA-ja sjell detyrime, por në afat të gjatë do të sjellë përfitime. Ajo porositi se “zbatimi i MSA-së të mos bëhet vetëm si detyrim ndaj BE-së, por me anë të kësaj marrëveshjeje të zhvillohet vendi juaj”. MSA-ja në Kosovë ka hyrë në fuqi me 1 prill dhe se është dokumenti më i rëndësishëm që ka nënshkruar Kosova pas pavarësisë së saj. Kosova Përballë “MSA Pasqyrës” Bajram Gecaj MSA Ramadan Ilazi Zbatimi 4 vjet nga ratifikimi i marrëveshjes së MSA-së në Kuvend 4 vjet nga ratifikimi i marrëveshjes së MSA-në në Kuvend 4 vjet nga nënshkrimi i MSA-së me Bashkimin Europian OJQ-të në vitin 2018 përfituan 22.7 milionë euro nga institucionet e Kosovës Bajram Gecaj mohon incidentin në tubimin e LDK-së, ku u raportua se ishte i përfshirë djali i tij


text: Çka duhet të bëj, që t'i afrohem Xhennetit, e t'i largohem Xhehennemit?! | Islam Press Kur'anIsl@mpress - 29.04.2020 Tre mësime nga xhuzi i 6 - Allahu nuk do që për të keqen të flitet me zë të lartë, këtë mund ta bëj vetëm... Pyetje dhe përgjigjeIsl@mpress - 08.05.2020 Pyetje: Nëse gjatë agjërimit personi ka presion të lartë të gjakut, a lejohet të gëlltis ilacin (tabletën)... Vëllezër të dashur, xhemat i respektuar! Tirmidhiu në Sunenin e tij regjistron se Pejgamberi (savs) ka thënë: "Unë jam i dashuri i Allahut, nuk po lavdërohem, unë jam bartës i Flamurit të falënderimit në Ditën e gjykimit, nën të cilin do të qëndrojë Ademi (a.s.) dhe të gjithë pejgamberët, nuk po lavdërohem, unë jam i pari që do të bëj shefat dhe i pari të cilit do t'i pranohet ndërmjetësimi te Zoti i botëve, nuk po lavdërohem, unë jam i pari i cili do t'i hapë dyert e xhenetit dhe me mua do të jenë pasuesit e mi të varfër, nuk po lavdërohem, unë jam më i zgjedhuri nga të gjithë njerëzit në Tokë, nuk po lavdërohem." Muhamedi (savs), është dërguar si mëshirë për botët. Me këtë mëshirë, botët janë nderuar në muajin rebiul-evvel. Ne tash gjendemi në këtë muaj, nga akshami i ditës së hënë. Ky muaj, është muaji i lindjes së Pejgamberit (savs) dhe rasti që ta kujtojmë këtë begati të pamatshme, të cilën Allahu i Plotfuqishëm ia dhuroi njerëzimit. Me atë që solli Pejgamberi (savs) ne duhet ta fisnikërojmë vetveten, duhet ta bëjmë më të lumtur jetën në Tokë, si dhe të përgatitemi, që bashkë me të të jemi prej atyre që do të banojnë në xhenet. Ai erdhi si bartës i Flamurit të falënderimit ( لِوَاءُ الْحَمْدِ ). Përveç që e bartë Flamurin e falënderimit, ai neve edhe na mëson se si të qëndrojmë nën atë flamur, dhe vetveten ta regjistrojmë në grupin e atyre që do të jenë falënderues ndaj Zotit të botëve. Ai na ka thënë: "Për të qenë falënderues (i kënaqur) me gjërat e dynjasë, me pasurinë, me pronat, me arritjet – shikoni ata që janë më poshtë se ju, pra, kur të bini në dëshpërim, shikoni përreth vetes dhe do të shihni se ka njerëz të cilët e kanë edhe më vështirë, dhe nga kjo do të nxirrni kënaqësi. Ndërsa në gjërat e fesë, (Pejgamberi savs na mëson) gjithmonë shikoni ata që janë përpara, ata që janë më të mirë se ju, duke garuar me ta, në gjurmën e mesazhit kuranor, i cili urdhëron: "Garoni në të mira!" Rebiul-eveli është muaji në të cilin do ta shënojmë ditën e lindjes së Pejgamberit (savs). Ky shënim i ditëlindjes së Pejgamberit (savs) ka për qëllim që ajo me të cilën ai ka ardhë ta shënojë jetën tonë. Të gjitha pakënaqësitë mes nesh, të gjitha dëshpërimet dhe pakënaqësitë janë kryesisht, për shkak të mirave kalimtare të kësaj bote. Pejgamberi (savs) na këshillon: "Kur je i pakënaqur me atë që ke, p.sh. shko në spitalin e qytetit – në repartin e Onkologjisë, dhe do të kthehesh në shtëpi i lumtur." Me fjalë të tjera, Pejgamberi (savs) thotë, gjithmonë në gjërat e dynjasë shikoni ata që janë më poshtë, ata që kanë më pak, që janë në gjendje më të vështirë, në mënyrë që të qëndroni nën Flamurin e falënderimit, të cilin do ta barti unë, kurse në gjërat e fesë, këtu garoni me ata që janë më të mirë se ju, sepse besimtari, pasuesi i vërtetë i Pejgamberit (savs), ai është i fiksuar me nevojën që çdokund dhe gjithmonë të garojë në të mirë. Në këtë muaj, rebiul-evvel, Allahu i Plotfuqishëm e ka nderuar njerëzimin me një njeri, shefati (ndërmjetësimi) i të cilit në Ditën e gjykimit do të jetë i pranuar, në këtë nuk ka dyshim. Allahu i Plotfuqishëm, Pejgamberin (savs) me këtë nder që quhet shefat, e ka nderuar në Miraxh. Kjo është dhurata e Miraxhit për të dhe për pasuesit e tij. Allahu i Plotfuqishëm na porosit: "O robërit e mi, që i keni bërë keq vetvetes, mos e humbni shpresën në mëshirën e Allahut! Allahu, me siguri, i falë të gjitha mëkatet. Ai, me të vërtetë, është falës dhe mëshirues." (ez-Zumer, 53) Sikur thotë: Ju që keni bërë mëkat ndaj vetes, e mëkati është zullum ndaj vetvetes. "Me të vërtetë, të bërit shok Allahut, është zullum i madh." (Lukman, 13) Çka duhet të marrim ne nga shënimi i ditëlindjes së Pejgamberit (savs), nga ditët e bekuara të muajit rebiul-evvel?! Duhet të marrim mësim, mesazh, i cili do ta shënojë jetën tonë, do të na bëjë neve meritor për shefaatin e Pejgamberit (savs). Pejgamberi (savs) ka thënë: "Të gjithë njerëzit janë mëkatarë, kurse më të mirët ndër ta janë ata që pendohen." Të cilët janë të vetëdijshëm për mëkatin e tyre dhe për të pendohen. Ata ndryshohen, hapat e tyre i drejtojnë kah ata që janë nën Flamurin e falënderimit, kah grupi i cili do të jetë meritor për shefaatin e Pejgamberit (savs). Do të ishte mirë për ne, që në këtë muaj rebiul-evvel, posaçërisht ta kujtojmë dhe ta aktualizojmë hadithin, në të cilin Pejgamberi (savs) flet për arsyen e ardhjes së tij, dhe thotë se kam ardhur që ta edukoj njeriun, që ta përsosi moralin tek njerëzit. Do të ishte mirë që të flasim me vetveten dhe t'i lokalizojmë mëkatet tona, mangësitë, të metat, lëshimet, dhe të ndryshojmë. Pastaj, të ndryshojmë, ta bëjmë një lëvizje të vogël kah shoqëria e cila do të jetë në grup me Pejgamberin (savs). Atëherë kur do t'i lejohet që ai i pari – siç thuhet në mënyrë metaforik- ta kapë dorëzën e derës së xhenetit, dhe me të do të jenë pasuesit e tij besnikë. Pejgamberi (savs) ka ardhur për të na mësuar neve se si të jemi me të, kur ai do ta udhëheqë atë grup në xhenet, se si të jemi në atë grup. Muadh ibn Xhebeli (r.a.) e ka pyetur Pejgamberin (savs): O i Dërguari i Allahut, më mëso, më thuaj, çka duhet të bëjë që t'i afrohem xhenetit, e të largohem nga xhehenemi? A na intereson edhe neve ajo që i interesoi Muadh ibn Xhebelit? Gjithsesi, po! Është e shënuar saktë dhe në mënyrë precize, se çka është përgjigjur Pejgamberi (savs). Ai i ka thënë: "Beso në Allahun dhe mos i shoqëro asgjë, fale namazin, agjëro ramazanin, jepe zekatin, dhe nëse i ke kushtet dhe je në gjendje kryeje haxhillëkun." Këto janë shartet e fesë sonë, kushtet, kushtet për tu radhitur në atë grup. Shehadetin mund ta shqiptojmë të gjithë, ka pasur mundësi edhe mixha i Pejgamberit Ebu Talibi,, por nuk e ka bërë. A do të jetë ai në grupin e Pejgamberit (savs)? Jo, nuk do të jetë! Pavarësisht se është Ebu Talibi, pavarësisht, se është mixha i Pejgamberit (savs), nuk do të hyjë, sepse nuk e ka plotësuar kushtin e parë, shehadetin! Jemi të obliguar të falemi! A dëshiron të jesh në grupin i cili me Pejgamberin (savs) do të niset për tek dyert e xhenetit. Pejgamberi (savs) thotë, unë jam i pari dhe me mua pasuesit e mi, unë nuk po lavdërohem, kjo është e vërtetë. Namazi është kusht, dhe besimtarët – pasuesit e Pejgamberit (savs) e dinë se kurrë nuk ka arsye për muslimanin e mençur dhe moshërritur për ta lënë namazin, as në udhëtim, as në sëmundje, as ndonjë herë tjetër. Edhe agjërimi, edhe zekati, edhe haxhillëku. Pastaj Pejgamberi (savs) e ka pyetur Muadhin: "A dëshiron që të të udhëzoj ty për në derën e çdo të mire, në derën e xhenetit, të cilën do ta hapë unë i pari? Po, dua, o i Dërguari i Allahut! Edhe neve, nëse na pyet, do të thoshim të njëjtën gjë. Atëherë, Pejgamberi (savs) tha: "Agjërimi është mburojë, sadaka i shlyen mëkatet sikurse uji që e shuan zjarrin, edhe namazi i natës." Sikur që Pejgamberi (savs) kur thotë, unë jam i pari për këtë, unë jam i pari për atë, nuk lavdërohet – edhe besimtari nuk lavdërohet me të mirën që bën, gjë që është manifestim themelor i veprave të cilat e çojnë në çdo të mirë. Kjo është cilësia e njeriut i cili me hapa të sigurtë ecë kah dera e çdo të mire. Edhe agjërimi, edhe sadaka, edhe namazi i natës janë vepra, të cilat veti themelore e kanë fshehtësinë. Agjërimi është ibadet i fshehtë, askush nuk mund ta di se a agjëron ti. Sadaka është më e mirë kur është e fshehur, kur nuk reklamon se ke dhënë. Namazi i natës nuk është që atë ta bësh ngjarje në netët e ramazanit, kurse pas ramazanit të mos shkosh as në sabah! Namazin e natës Pejgamberi (savs) e ka falur në shtëpi, në dhomën e tij. Hz. Aishja thotë se e kam shikuar – aq shumë ka falur namaz nate sa që këmbët i janë ënjtur, dhe nuk është lavdëruar me të. Besimtari kryen vepra për shkak se dëshiron ta shpëtojë veten, kurse me mënyrën e vet të jetesës të kontribuojë për lumturinë e njerëzve në Tokë, sepse ky është Islami. Pastaj, Pejgamberi (savs) e pyeti Muadhin: "O Muadh, a ke dëshirë të të tregoj unë ty se çka është çështja kryesore në jetë (رَأْسُ الْأَمْرِ), çka është themeli dhe çka është kulmi?" Po, dua! "Islami është kryesori." (Vëllezër: unë besoj se ne e dimë që Islami është mënyrë gjithëpërfshirëse e jetës, e rregullon çdo segment, çdo sferë të jetës sonë në dynja; ka rregull si të hyhet në shtëpi, ka rregull si të flihet, si të hahet, ka rregull si të shkohet në tualet... për çdo gjë ka rregull). Pastaj, Pejgamberi (savs), ka vazhduar: "Islami e mbizotëron çdo gjë, atë nuk e mbizotëron asgjë." Nuk ka mënyrë të jetesës, as sistem më të mirë për njeriun, më të rregulluar dhe më të natyrshëm sesa Islami. (...) A mund të mendoni ju se ne nuk jemi të aftë! Sot në botë ka 1 miliard e 700 milionë muslimanë, dhe ne nuk jemi të aftë t'i tregojmë njerëzimit me mënyrën tonë të jetës, se çka është Islami! Ne tash në rebiul-evvel flasim, kurse ata që na shikojnë, të cilët i shohin vuajtjet e umetit, ata thonë: "Pasi qenka Islami ashtu i mirë, pse ju nuk jeni mirë !?" Kjo është kështu, për shkak se ne vetëm e shënojmë ditëlindjen e Pejgamberit (savs), kurse atë që na e ka sjellë, ne e injorojmë, e anashkalojmë, nuk e jetojmë, kurse Pejgamberi (savs) ka thënë: "Të gjithë pasuesit e mi do të hyjnë në xhenet, përveç atyre që këtë e refuzojnë!" Sahabët i thanë: O i Dërguari i Allahut, kush e refuzon hyrjen në xhenet, a ka dikush? "Po", tha: "Kush më pason mua, kush e respekton atë që kam sjellë unë, ai do të hyjë në xhenet, ndëesa kush refuzon, ai refuzon të hyjë në xhenet!" Pejgamberi (savs), dialogun me Muadh ibn Xhebelin e përfundon me pyetjen: "A e din ti, o Muadh, një vepër e cila mund t'i shkatërrojë të gjitha veprat e mira të njeriut, a don ta dish se cila është?" Thuaje, o i Dërguari i Allahut! Pejgamberi (savs) tha: "Gjuha, si asgjë tjetër!" Andaj, pasiqë ne jemi duke jetuar në kohë të intrigave, do të ishte mirë, që nga ky rebiul-evvel të dalim të vetëdijshëm për hadithin e Pejgamberit (savs): "Kush e beson Allahun dhe Ditën e Gjykimit, le të flasë vetëm atë që është mirë, ose le të heshtë!" I lutemi Allahut të Plotfuqishëm që të na ndihmojë! Amin! Përkthim me përshtatje:[1] Miftar Ajdini [1] ) https://akos.ba/sta-treba-da-radim-da-bih-se-priblizio-dzennetu-a-udaljio-od-vatre/ Artikulli paraprakTrumpi premtoi se SHBA do ta mbajnë naftën siriane: "Gjithmonë kam thënë – merrni naftën, ajo për çdo muaj ju sjellë 45 milionë dollarë Artikulli tjetërZëdhënësi i bashkësisë Islame të Bosnjë dhe Hercegovinës i përgjigjet Makronit: "Nga Franca në fushëbetejat siriane shkuan mbi 1900 persona, shumëfishtë më shumë se..."


text: Pogradeci është qytet në Shqipërinë juglindore, në bregun jugperëndimor të liqenit të Ohrit. Qyteti numëronte rreth 21 000 banorë në vitin 2011. Ndërkohë Bashkia e Pogradecit, e cila përfshin edhe njësitë administrative fqinje, numëron rreth 61 000 banorë. Gjeografia Pogradeci ndodhet në juglindje të Republikës së Shqipërisë, është kryeqendra e rrethit të Pogradecit dhe bën pjesë në qarkun e Korçës. Qyteti ka një sipërfaqe prej 13 km2 dhe shtrihet në bregun e liqenit të Ohrit. Pogradeci shtrihet 700 metra mbi nivelin e detit në një luginë, e cila rrethohet nga malet në perëndim dhe nga kodra të ulta në jug dhe në lindje. Fshatrat përreth Pogradeci është rrethuar nga fshatrat Tushemisht në lindje, Gurras në juglindje, Gështenjas në jug, Verdovë në perëndim dhe Memëlisht në veriperëndim. Klima Në Pogradec mbizotëron një klimë mesdhetare malore dhe pjesërisht kontinentale, me dimër të ftohtë dhe verë të nxehtë e të thatë. Temperatura mesatare vjetore është rreth 12.3 °C. Muaji më i ftohtë është janari dhe muaji më i nxehtë është gushti. Muaji më i lagësht është nëntori me reshje shiu mesatarisht 108 milimetra ndërsa sasia mesatare vjetore e reshjeve arrin në 730 milimetra. Popullsia Pogradeci ka një popullsi prej rreth 20.848 banorë (sipas rregjistrimit te popullsise ne vitin 2011) dhe një dendësi të popullsisë prej 2,962 banorë për km2. Pogradeci ka gjithashtu një minoritet turk. Gjatë Perandorisë Osmane ky minoritet ishte shumë më i madh por, mbas pavarësisë së Shqipërisë, shumica e tyre braktisën Pogradecin për t'u vendosur në Turqinë e sotme. Historia Enkelejte kanë qenë fis që kanë jetuar brenda mureve të kalasë së ndërtuar në majë të kodrës pranë qytetit, në pjesën veri-perëndimore të qytetit. Dikur qyteti kishte dimensionet e kalasë, ku momentalisht gjenden vetëm rrënojat. Me rritjen e popullsisë dhe mbarimit të luftërave lindi nevoja e zgjerimit. Fillimisht rrëzë kodrës e më vonë deri në atë skaj saqë kalaja e vjetër nuk përbënte më qendrën e qytetit. Pogradeci ka një histori të lashtë dhe dokumenta të shumta kulturore, gjeologjike dhe natyrore. Gërmimet arkeologjike në kodrën mbi qytet kanë zbuluar një vendbanim ilir të shekullit V para Krishtit, që i përket fiseve të lashta Desaret dhe mbase Enkelejve. Gjatë shekujve në vazhdim njerëzit e fshatit zbritën poshtë në rrëzë të kodrës dhe krijuan qytetin e Pogradecit, përgjatë bregut të Liqenit të Ohrit. Zbulimet arkeologjike, që konfirmojnë popullimin në këtë rajon, datojnë nga Periudha Neolitike (6000 vjet para Krishtit), me popullsi dhe ndërtime në rritje gjatë periudhave të Bakrit, Broncit dhe Hekurit. 24 monumente natyre dhe 36 monumente të kulturës janë zyrtarisht të dokumentuara. Disa nga monumentet më interesante janë: Rrënojat e një vendbanimi ilir dhe një kishë Kristiane me mozaikë shumëngjyrësh janë gjetur në fshatin piktoresk të Linit i cili ndodhet në brigjet e Liqenit të Ohrit. Fshati i Selcës së sipërme i populluar që nga shekulli VI para Krishtit, kërkonte të bashkohej në betejat e Alexandrit të Madh. Pesë varre të lashtë monumentalë me hyrje të gdhendura tregojnë famën e qytetit të fuqishëm antik të Pelionit, ku ka jetuar mbreti ilir, Klit. Rruga Romake Via Egnatia kalon përmes rajonit, nga Ohri, përgjatë fshatrave të Mokrës dhe mbaron në detin Adriatik në Durrës. Ura e Golikut (shek. XVII) ndërtuar mbi Lumin Shkumbin është gjurmë e kësaj rruge të vjetër romake. Burime të shumta ujore përfshi Burimet e Drilonit ku uji i pastër dhe i kristaltë rrjedh në Lumin Drilon. Në gadishullin e Linit mozaikët që datojnë shekullin e VI – VII të magjepsin me bukurinë e tyre, por gojëdhëna për perandorin Justinian të bizantit të shekullit të VI është shumë joshëse. Gojëdhëna thotë: Justiniani, perandori me origjinë ilire, në një moment kritik ka fshehur në brigjet e liqenit të Ohrit në afërsi me gadishullin e Linit një pjesë të rëndësishme të thesarit të perandorisë bizantine. Kjo gojëdhënë ka katërmbëdhjetë shekuj që vjen deri në ditët e sotme. Rrënojat e kalasë të shekullit IV në kodrën mbi Pogradecit kanë disa formacione interesante me mure të parregullt gurësh. Që nga kalaja e vjetër, liqeni dhe pamjet e maleve janë të mrekullueshme, si është dhe pamja e formacionit shkëmbor Guri i Kamjes. Kalaja e Pogradecit Kalaja e Pogradecit është e vendosur në majën e kodrës, në pjesën perëndimore të qytetit të Pogradecit, me lartësi 205 m mbi nivelin e liqenit të Ohrit. Ka filluar të banohej që në shekullin V para Krishtit, ndërsa në shekullin IV para Krishtit u pajis me mure mbrojtëse. Ka pasur një vjetërsi banimi prej 1400 vjetësh, duke qenë një kala iliro-shqiptare e hershme. Prejardhja e emrit Pushtimi avaro-sllav në shekullin e VII-VIII dhe sidomos perandoria bullgare në shekujt XI-XII ndryshoi mënyrën e jetës në këtë zona nga ajo "polis" (jetohej brenda mureve të kalave) në atë sedentare fushore duke formuar vendbanime me toponimi sllave. Pogradeci do të shkruhej "Pogda grada", që do të thotë "nën qytet". Tashmë qyteti i ri shtrihej nën kalanë e vjetër ilire që është kalaja e Pogradecit. Politika Kryetarë Kryetar i Bashkisë së Pogradecit është Ilir Xhakolli. Pas zgjedhjeve komunale të majit 2011, Artan Shkëmbi të Aleancës për të Ardhmen (AA) morri 7580 vota, ndersa Luan Topçiu të Aleancës për Qytetarin (AQ) morri 5837 vota. Për këshillin bashkiak PS-ja morri shumicën me 3729 vota, PD-ja morri 1912 vota dhe LSI-ja morri 1276 vota nga qytetarët. Këshilli bashkiak Këshilli i Bashkisë Pogradec i zgjedhur në datën 18 shkurt 2007, u konstitua në datën 21 mars 2007 dhe përbëhet nga 25 anëtarë, 4 prej të cilave janë femra dhe zgjidhet për një mandat 4-vjeçar. Mandati i këshilltarit është i vlefshëm nga koha që këshilltarët bëjnë betimin dhe e nënshkruajnë atë, deri në konstituimin e këshillit pasardhës. Pranë këtij Këshilli, janë ngritur dhe funksionojnë gjashtë komisione të përherëshëme si më poshtë: Komisioni i Verifikimit të Mandateve (5 anëtarë) Komisioni i Ekonomisë dhe i Financës (7 anëtarë) Komisioni i Ligjshmërisë, dhe i Çështjeve Sociale (5 anëtarë) Komisioni i Zhvillimit Urban, Turizmit dhe i Mardhënieve me Jashtë (5 anëtarë) Komisioni i Arsimit, Kulturës, Sportit dhe Shëndetësisë (5 anëtarë) Komisioni i Shërbimeve Publike dhe i Mbrojtjes së Mjedisit (5 anëtarë) Ekonomia Pogradeci në të kaluarën ka qenë një qendër e rëndësishme industriale në Shqipëri. Për tu përmendur në atë kohë janë industria e kromit, e hekurit, e nikelit, e qymyrit, e peshkimit, e përpunim drurit dhe të pijeve. Turizmi Plazhi i Pogradecit ndodhet brenda në qytet përgjatë shëtitores "1 Maji". Është një plazh me rërë, ujë të pastër dhe mundësi për argetim. Në Pogradec ka edhe disa plazhe të tjera private e publike, me rërë e guralecë të vegjël. Jashtë qytetit janë plazhet me ujë të kristaltë të Linit dhe Tushemishtit. Pogradeci ka një muze të pasur me dëshmi antikiteti dhe të kohës së luftës, ka kishën e vjetër ortodokse, që quhet kisha e Shën Mërisë dhe ndodhet në lagjen e vjetër të Pogradecit, si dhe një kishë të re, më arkitekturë shumë të vecante të quajtur Ringjallja. Qyteti gjithashtu ka dy xhami. Njëra ndodhet në qendër të qytetit dhe tjetra në lagjen e quajtur Goricë. Katër kilometër në lindje të Pogradecit ndodhet pika turistike të Drilonit. Pogradeci nje vend turistik. Sporti Në Pogradec ndodhet klubi futbollistik KS Pogradeci, i cili luan në kategorinë e parë, pas një sezoni 2011-2012 në atë superioren. Transporti Pogradeci ndodhet rreth 139 km larg Tiranës, kryeqytetit të Shqipërisë, 40 km larg nga Korça, 5 km larg nga Tushëmishti (pikë kalimi kufitar me Maqedoninë), 25 km larg Ohrit (qytetit përballe Pogradecit në anën tjetër të liqenit). Aeroporti më i afërt është ai i Ohrit. Pogradeci është ndalimi i fundit i linjës hekurudhore Tiranë - Durrës - Elbasan - Librazhd - Pogradec. Qyteti i Pogradecit është pjesë e Superstradës SH 3, që shkon nga Tirana deri te pikën kufitare të Kapshticës në Devoll dhe vazhdon në Greqi. Transporti më i ri është promovuar kohët e fundit për Pogradecin bëhet fjalë për transportin ndër liqenor i cili u bë i mundur në datë 15 Qershor 2014 dhe është planifikuar vendosja e një linje trageti për sezonin turistik mes qytetit të Pogradecit dhe atij të Ohrit në Maqedoni . Personalitete Qytetarë nderi Lasgush Poradeci Mitrush Kuteli Esat Oktrova Luan Starova Galeria Panorama Lidhje të jashtme Bashkia Pogradec Faqe interneti për Pogradecin Burimet Shiko edhe këtë Kalaja e Pogradecit Liqeni i Ohrit Qarku i Korçës Rrethi i Pogradecit Turizmi në Shqipëri Qytete në Shqipëri Qytete shqiptare


Bashkimi Sovjetik Bashkimi i Republikave Sovjetike Socialiste (shkurt BRSS, rusisht: Coюз CoBeTckиx CoциaлиcTичeckиx Pecпyблиk, CCCP, tr.: Sojuz Sovjetskih Socialistiçeskih Respublik, SSSR), i njohur edhe si Bashkimi Sovjetik[3] (rusisht: CoBeTckий Coюз, tr.: Sovjetski Sojuz), ishte sipas kushtetutës shtet socialist që shtrihej në Euroazi prej vitit 1922 deri më 1991. Sidoqoftë, me përjashtim të disa periudha kalimtare (në veçanti pas vdekjes së Leninit më 1924 dhe të Stalinit më 1953), Bashkimi Sovjetik ishte de facto diktaturë, me pushtet të përqendruar rreth Sekretarit të Përgjithshëm të Partisë Komuniste, që u bë parakusht për udhëheqje të vendit. Dalë nga Perandoria Ruse pas Revolucionit Rus të 1917-ës dhe Luftës Civile Ruse (1918-1921), BRSS-ja ishte bashkim i disa republikave sovjetike, por sinekdoka Rusi — njësia federale më e madhe dhe mbizotëruese — vazhdoi të përdorej përgjatë gjithë ekzistencës së shtetit. Kufijtë gjeografikë të BRSS-së ndryshuan me kohë, por pas aneksimeve madhore territoriale të vendeve baltike, Polonisë dhe Besarabisë, si dhe territoreve të tjera gjatë Luftës së Dytë Botërore, prej 1945 deri në shpërbërje, kufijtë përputheshin me ata të Rusisë së vonë perandorake, me përjashtim të Polonisë, gati gjithë Finlandës dhe Alaskës. Bashkimi Sovjetik shërbeu si model parësor për shtete të ardhshme komuniste gjatë Luftës së Ftohtë; qeverisja dhe organizimi politik i vendit përkufizoheshin nga partia e vetme politike, Partia Komuniste e Bashkimit Sovjetik. Prej 1945 deri në shpërbërje më 1991 — periudha e njohur si Lufta e Ftohtë — Bashkimi Sovjetik dhe Shtetet e Bashkuara të Amerikës ishin dy superfuqitë botërore që mbizotëruan agjendën botërore të politikave ekonomike, punëve të jashtme, operacioneve ushtarake, këmbimeve kulturore, përparimeve shkencore, përfshirë këtu edhe nisjen e eksplorimit të gjithësisë, si dhe garave sportive (olimpiadave dhe kampionateve të ndryshme botërore). Themeluar fillimisht si bashkim i katër republikave sovjetike socialiste, BRSS-ja u nda në 15 "republika bashkimi" më 1956: RSS Armene, RSS Azerbajxhanase, RSS Bjelloruse, RSS Estoneze, RSS Gjeorgjiane, RSS Kazake, RSS Kirgize, RSS Letoneze, RSS Lituaneze, RSS Moldave, RSFS Ruse, RSS Taxhike, RSS Ukrainase, dhe RSS Uzbeke. (Prej aneksimit të RSS Estoneze më 6 gusht 1940 deri në riorganizimit e RSS Karelo-Finlandeze në RASS Kareliane më 16 korrik 1956, numri i "republikave të bashkimit" ishte 16.) Përmbajtja Historia[redakto | redakto tekstin burimor] Historia e Bashkimit Sovjetik fillon më 7/8 nëntor 1917 me Revolucionin e tetorit (sipas kalendarit të vjetër 25/26 tetor 1917). Në 1918 nga bolshevikët proklamohet Federata Socialiste Ruse e Republikave Sovjetike, nxjerra e Kushtetutës së parë dhe më 17 korrik vrasja e familjes së Carit. Më 3 mars 1918 nënshkruhet marrëveshja e paqes me të cilën Bashkimi Sovjetik heq dorë nga sundimi në Poloni, vendet Baltike, Ukrainë, Finlandë dhe nga vendet e kërkuara në Kazakistan nga ana e Turqisë. Në maj të po këtij viti pason krijimi i shteteve jugore, Armenisë, Azerbajxhanit dhe Gjeorgjisë. Armata e Kuqe del si fituese kundër Armatës së Bardhë (Gardistët e Bardhë) dhe trupave nga jashtë. Gjatë viteve 1919/20 Armata e Kuqe ri-pushton Ukrainën, më 1920 pushton Armenin, Azerbajxhanin, më 1921 edhe Gjeorgjinë ndërsa fillon luftën me Poloninë që zgjatë deri më 1921. Më 1919 themelohet Kominterna. Bashkimi Sovjetik më 1920 nënshkruan marrëveshjen për paqe me Estoninë, Letoninë dhe Finlandën, armëpushimin me Poloninë me të cilën edhe ri-tërheq kufirin. Gjatë vitit 1921 shtypja e kryengritjes kundër bolshevikëve katastrofa e urisë merr 4-5 milion jeta të banorëve. Lenini ndërmerr reforma ekonomike për mënjanimin e pasojave të luftës. Më 1922 Bashkimi i Federatës Ruse me Ukrainë, Bjellorusinë, Transkauzinë në Bashkimin e Republikave Socialiste Sovjetike. Po në këtë vit Stalin vije në postin e Sekretarit Gjeneral të Partisë Komuniste të Rusisë, krijo një grup dhe eliminon kundërshtarët (Trockij, Sinovjen, Kamenev, Buharin) dhe merr pozicione e të parit të Sovjetëve. Më 1924 vdesë Lenini, krijohen disa republika dhe disa ndryshime me karaktere të zgjedhjes së problemeve etnike. Gjeografia[redakto | redakto tekstin burimor] Që nga formimi i kësaj bashkësia e deri në zbërthimin e saj, sipërfaqja tokësore ka mbetur e njëjtë d.m.th siq është formuar që pas luftës së dytë botërore. Për dallim nga sipërfaqja e Perandorisë Ruse, BRSS-ja në gjirin saj ka pësuar disa ndryshime të teritorit. Si do që të jetë, BRSS-ja ka zënë një hapësirë më të madhe se Perandoria Ruse dhe me këtë ishte hapsira më e madhe në historin e njerzimit me një kryeqendër të përbashkët shtetrore. BRSS-ja sipas kufirit të pas vitit 1945, në perëndim kufizohej me Rumanin (1,208 km), Hungarin (103 km), Çekosllovakin (97 km), Polonin (1,258) detin Lindor dhe Finlanden (1,340 km) si dhe Norvegjinë (196 km). Në veri kufizohej nga deti Baren, Karen, Laptev si dhe detin e Siberis lindore. Në lindje ndodhej deti Ohotkishë, deti Bering si dhe Oqeani Paqësorë. Në jug fillonte kufiri tokësor me Koren Veriore (19 km), Republikën Popullore të Kinës (6,513 km), Mongolin (3,485 km), Afganistanin (2,264 km), Iranin (2,013 km), Turqinë (529 km) si dhe me Detin e Zi. Gjatësia e vijës kufitare të BRSS-së ishte 19,025 kilometra. Kjo gjatësi ishte 1.000 kilometra më e gjatë se ajo e Rusisë (2008). Rreth 1/6 e sipërfaqës së tokës ishte hapësirë që e zinte BRSS-ja. Diku rreth 22,4 milion kilometra katrorë. Drejtëza horizontale lindje-perendim e shtrirjes së teritorit ishte diçka mbi 10 000 km e gjatë, ndërsa në njëren nga paralelet e globit arrinte gjatësin deri në 5 000 km. Me këtë sipërfaqe, BRSS-ja shtrihej në 11 nga 24 zonat kohore të planetit. Pasurit natyrore të saj ishin të përmasave planetare. Kështu ishte e njohur për qymyrgur, xehe hekuri, vaj e gazë tokësorë. Pjesët veri-lindore të BRSS-së dalloheshin për ngricat sunduese të përhershëme, ndërsa ato në pjesen qendrore të Azisë, për shkretira. Kështu përqindja e siprfaqes me Ngrica dhe shkretira të ngrira në veri shkonte deri në 8, ndërsa e shkretirave të thata e të nxehta në jug deri në 10% . Në anën tjeter përqindja e pyjeve në sipërfaqen e përgjithëshme ishte aty rreth 30. Po thuaj se gjysma e kësaj sipërfaqeje ishte e papërshtatëshme për tu urbanizuar, përshkak të motit të ftohtë gjatë pjesës më të madhe të vitit. Koha e motit të shkrirjes së pjesëve të mëdha, zakonisht është e shkurtë në këto anë dhe me këtë lë hapsirë shumë të vogël e të vështirë për urbanizim apo për bujqësi. Kështu që kjo dukuri bënë që edhe pse BRSS-ja kishte sipërfaqe më të madhe në dispozicion, sipërfaqja e banueshme dhe e punueshme e SHBA-së, ishte më e madhe. Sipërfaqja e tokave të punueshme ishte diku rreth 10% e sipërfaqës së tërë. Për dallim, SHBA-ja kishte 20% të sipërfaqes tokë të punueshme. Sistemi Shtetëror[redakto | redakto tekstin burimor] Sipas Kushtetutës bashkimi Sovjetik ishte Bashkësisë Shtetërore Shumë Nacionale Komuniste e cila kuptohej si diktaturë e proletariatit dhe që paraqitej me veprime totalitare me ndikime të ndryshme. Që me Kushtetutën e vitit 1936 (e bazuar në atë të 1924-ës) sigurohej roli prirës i Partisë Komuniste d.m.th Partisë Komuniste të BRSS-së në të gjitha lëmit shtetërore dhe shoqërore. Kjo e bënte që Bashkimi Sovjetik të kishte futur thellë sistemin shtetëror një partiakë që nga 1924-ta i cili ishte centralizuar dhe diktonte administratën, ekonominë dhe sistemin qeverisës. Pas Kushtetutës së vitit 1977 (me ndryshime të shumëfishta; para së gjithash më 1 dhjetor 1988 dhe 1 mars e 26 dhjetorë 1990) sinjalizohej që Kryesia e Lartë Ekzekutive Sovjetike të kalonte në Kryesi kolektive. Kështu parashihej që funksioni i kryetarit të shtetit të i jepej të zgjedhurit drejt për drejt për një mandat pesë vjeçar. "De facto" praktikohej që Sekretari Gjeneral i Partisë Komuniste të BRSS-së të ishte prezantuesi më i lartë i shtetit, krye pari i shtetit. Më 1990 presidenti i zgjedhur drejtë për drejtë për një mandat pesë vjeçar kishte një funksion të fuqishëm dhe merrte pozitën më të lartë, funksionin e krye parit të shtetit ndërsa veprimet e larta shtetërore dhe legjislative që nga 1989-ta i merrte Kongresi i Deputetëve të Popullit (2250 anëtarë, me mandate 5 vjeçare). Në kompetenca të kongresit ndër të tjera ishin edhe ndryshimet e Kushtetutës, çështjet themelore të brendshme dhe të jashtme si dhe zgjedhja e Krye Parit të Sovjetëve. Si aktivist ligjvënës dhe organ kontrollues sinjalizohej Krye Pari i Sovjetëve (deri më 1989 Organi më i lartë/fuqiplotë) i përbërë nga dy dhoma me të drejta të barabarta dhe që secila kishte nga 271 deputet me mandat 5 vjeçar (të Bashkimit dhe të Kombeve). Nën kompetencat e tyre ishin ndër të tjerat edhe emërimi i kabinetit nën udhëheqjen e kryeministrit dhe të gjykatës kushtetues të Bashkimit Sovjetik. Punët e qeveris ishin në duar të Këshillit të Ministrave (deri më 1946 Këshilli i Komisionarëve të Popullit) nën udhëheqjen e kryeministrit. Me fshirjen e të drejtës udhëheqëse të Partisë Komuniste të BRSS-së nga Kushtetuta në vitin 1990 u krijuan rrethanat e krijimit të sistemit shumë partiak. E drejta kushtetute e BRSS-së, 15 Republikat i shikonte si shtete të pavarura me të drejtë shkëputje, në të vërtet gjitha kompetencat gjendeshin në duar të Bashkësisë, shteti dhe kisha ishin të ndara. Kushtetuta i garantonte qytetarëve lirinë fetare dhe ateistëve propagandën kundër fesë. Feja ishte e kufizuar në lëmin kulturorë ndërsa veprimet fetare me fëmijët dhe të rinjtë ishin të ndaluara. Sistemi Administrativ[redakto | redakto tekstin burimor] Fjalortha: - RSS - Republika Socialiste Sovjetike - BRSS - Bashkimi i Republikave Socialiste Sovjetike - Shtete të sotshme: Shtete apo Republika të shpallura të pavarura më 1991 nga Bashkimi Sovjetik. - GUS: Bashkësia e Shteteve të Pavarura - NATO: Anëtar në Organizatën e Traktatit të Atlantikut Verior (Bllokun perindimor) - EU: Anëtar në Bashkimin Evropian - EURASEC: Anëtar në Bashkësinë Ekonomike Euro-Aziatike - GUAM: Anëtar në Aleancën e njohur si GUAM (Gjeorgji-Ukrainë-Azerbajxhan-Moldavi) - OVKS: Anëtar në Organizaten e Sigurisë Kolektive - SCO: Anëtar në Organizatën për Bashkëpunim të Shangait - Vëzh.: Vëzhgues në EURASEC Popullsia[redakto | redakto tekstin burimor] Sipas regjistrimit të fundit të përgjithëshem të popullsisë, të mbajtur më 1988, në 15 Republikat e Bashkimit Sovjetik jetonin 286,717 milionë banorë. Republika Socialiste Federative Ruse, shkurt RSFS Ruse, si për nga sipërfaqja, po ashtu edhe për nga numri i banorëve ishte në krye të republikave tjera. Kjo i mundësonte edhe në aspektet tjera politiko-ekonomike e shoqërore që të jetë si "lokomotivë" e BRSS-së pothuaj në çdo aspekt. Zhvillimi dhe dyndja e popullsisë në hapësirën e BRSS, ka pasur pikat e veçanta të saj. Kështu me bashkimin anësor të shteteve balltike më 1939, në statistika paraqitet rritje e dukshme e popullsisë. Një zhvillim i ngjashëm paraqitet edhe me futjen e teritoreve Moldave, pastaj rritjes teritoriale të Bjellorusisë dhe të Ukrainës në drejtim të Polonisë. Numri i banorëve gjatë viteve të luftës 1941-1945, për shkakë të vdekjeve të parakohshme, pasqyrohet më i vogël. *) Numri i banorëve në 1000[6] Përkatësia fetare dhe ideologjike në BRSS Sipas doktrinës së regjimit, BRSS-ja ishte ateiste, me këtë nga këndëvështrimi i sotëshëm ishte një shtet policor. Kohëpaskohe, vende-vende, ritualet fetare ishin të ndaluara pjesërisht apo plotësisht, apo edhe manifestimi i tyre dënohet. Si do që të jetë, edhe nëse nuk ka pasur ndonjë ndërhyrje sistematike ligjore të shtetit, aty këtu janë nxjerrë ligje në mbështeje të ideologjisë komuniste gjatë ballafaqimit me manifestuesit e riteve fetare. Veçohet ligji për ndalimin e këndimit të këngëve fetare në mjediset publike. Rreth vitit 1920, 90% e rusëve ishin të regjistruar si besimtar të kishës ortodokse Ruse. Ndësa më 1940, në fillim të luftës, numri i të regjistruarve bie në 30% të tyre. Besimtar të shumtë, në këtë fazë janë përndjekur nga besimtarët e ideologjisë komuniste. Këta të fundit në pozita shtëtrore, kanë bërë edhe internimin në Siberi.(gulagët) Nën udhëheqjen e Lenint, në këtë drejtim, janë nxjerr disa dekrete dhe ligje, më 1918 dekreti për lirin e ndërgjegjies, më 1918 ligji për likuidimin e Kishës. Një ligj i stilit komunist, i cili ritualet nuk i ndalonte por që kishën, si institucion e shpallte të falimentuar. Në të vërtetë, personelin e Kishës e përndjekte, ndërsa besimtarëve të saj si alternativë ju ofronte ideologjinë komuniste. Në këtë drejtim pas heqjes si institucion janë ndërmarrë edhe eliminime masive fizike ndaj klerit. Nën udhëheqjen e Stalinit, me mijëra ish-priftërinjë u internuan në llogoret e punës së dhunshme (Gulag). Një ndërmarrje të tillë, nuk i shpëtuan edhe institucionet fetare tjera në pjesën qendrore të Azisë, apo disa budistë në jug të liqenit Bajkal. Përgjatë luftës së II-të botërore, përdhunimi dhe ndalesat ndaj institucioneve fetare, duket të kenë patur një rënje. Kështu një numër i caktuar priftërinjësh lëshohen nga burgjet, tolerohet hapja e objekteve të mbylluara më parë për besimtarët dhe për nxënsit e fesë. Pas ardhjes në udhëheqje të Hrushovit, fillon një valë e re kundër institucioneve fetare dhe krijohet një klimë popullore antifetare. Kështu që Hrushovi i premtoi popullit që në ekranet e televizorëve të tyre do ta shihnin priftin e fundit në Bashkimin Sovjetik. Një lehtësim ndaj fesë duket të ketë ardhur me ardhjen në krye të komunistëve të Gorbaçovit, më 1980. Pas zbërthimit të bashkësisë, pason një indiferencë shtëtrore ndaj institucioneve fetare, dhe duket se janë kategorizuar ngjashëm me "organizatat joqeveritare" në Rusi, e në disa republika tjera kanë rolin e vjetër në shoqëri. Ekonomia e modelit sovjetik[redakto | redakto tekstin burimor] Avantazhet dhe disavantazhet e modelit sovjetik ekonomik Avantazhet: 1 Shmangje e inflacionit 2 Çmime të qëndrueshme 3 Shmang papunsinë dhe problemet me të ardhurat e bizneseve 4 Industrializimi dhe koleltivizimi i ekonomise në një kohë rekord(ndonëse me humbje të mëdha) Disavantazhet Disavantazhet e modelit sovjetik mund te ndahen ne disavantazhe makroekonomike dhe mikroekonomike. Tek disavantazhet makroekonomike perfshihen: 1 Prodhim te pakët të mallrave 2 Çmimet e përcaktuara nga shteti shkaktojnë dëme në iniciativat agrikulturore 3 Humbje parash 4 Përqëndrimi I punësimit në disa sektorë të caktuar të ekonomisë, duke lënë pas sektorë të tjerë, pa fuqi punëtore. Disavantazhet mikroekonomike përfshijnë: 1 Shtytje të zhvillimit të tregut të zi 2 Cilësi të ulët të materialeve 3 Neglizhencë e nevojave të konsumatorit 4 Përqëndrimi në kolektivizimin, industrializimin, dhe zhvillimi i industrisë kimike Lidhje të jashtëme[redakto | redakto tekstin burimor] Burime të thëna[redakto | redakto tekstin burimor] - ^ Declaration No 142-H of the Soviet of the Republics of the Supreme Soviet of the Soviet Union, formally establishing the dissolution of the Soviet Union as a state and subject of international law. (Rusisht) - ^ 73 Years of State Atheism in the Soviet Union, ended amid collapse in 1990 - ^ Union of Soviet Socialist Republics. Britannica - ^ Regjistrimi i popullsisë më 1989 dhe The World Factbook - ^ Viti i regjistrimit është i diskutueshëm, ndoshta nuk është i saktë por megjithatë informues. - ^ Burimi: Wikipedia rusisht


text: Shtetet e Bashkuara të Amerikës arritën me sukses sot që të rizgjedhen nga 47 vendet anëtare të Këshillit për të Drejta të Njeriut të Kombeve të Bashkuara, edhe për një mandat tre vjeçar. Asambleja e Përgjithshme e Kombeve të Bashkuara, me 193 vende anëtare, zgjodhi gjithashtu edhe 17 shtete të tjera për këtë mandat, që fillon në janar. Shtetet e Bashkuara fituan shumicën e votave të grupit rajonal, “Evropa Perëndimore dhe të tjerët”, pasuar nga Gjermania dhe Irlanda, njofton agjencia e lajmeve Reuters.


Redaksia e lajmeve News and press releases Lajme dhe deklarata për shtyp nga veprimtaritë globale të OSBE-së Përgjigja e drejtësisë penale ndaj terrorizmit, në fokusin e seminarit të OSBE-së, në Shqipëri Publishing date: 14 nëntor 2019 Content type: News Where we are: Prezenca e OSBE-së në Shqipëri, OSCE Secretariat What we do: Countering terrorism, Sundimi i ligjit Forcimi i përgjigjes së drejtësisë penale ndaj terrorizmit, në respekt të plotë të shtetit të së drejtës, ishte qëllimi i një seminari dyditor, që përfundoi më 14 nëntor 2019, në Tiranë. Në seminar morën pjesë mbi 40 profesionistë shqiptarë nga agjencitë përkatëse qeveritare, Dhoma e Avokatëve dhe përfaqësues të shoqërisë civile... Prezenca e OSBE-së në Shqipëri punon së bashku me Prokurorinë dhe Policinë e Shtetit për intensifikimin e bashkëpunimit mes Policisë Gjyqësore dhe prokurorëve Publishing date: 25 qershor 2019 Content type: News What we do: Sundimi i ligjit Prezenca e OSBE-së në Shqipëri nënshkroi më 24 qershor marrëveshje bashkëpunimi përkatësisht me Prokurorinë e Rrethit Tiranë dhe Policinë e Shtetit... Deklaratë e Kryetarit të Radhës të OSBE-së, Lajčák, për zhvillimet në Shqipëri Publishing date: 10 qershor 2019 Content type: Deklaratë për shtyp Where we are: OSCE Chairmanship What we do: Parandalimi dhe zgjidhja e konflikteve, Sundimi i ligjit Bratislavë/Nikozia, 10 qershor 2019- Kryetari i Radhës i OSBE-së, Ministri i Jashtëm dhe për Çështjet Evropiane i Sllovakisë, Miroslav Lajčák, shprehu sot shqetësimin e tij lidhur me zhvillimet më të fundit në Shqipëri, të cilat mund të thellojnë më tej krizën politike dhe të çojnë në ndalimin e funksionimit të institucioneve shtetërore. Drejtuesit e OSBE-së shprehin shqetësim lidhur me protestat e dhunshme në Shqipëri, bëjnë thirrje për vetëpërmbajtje maksimale dhe dialog Publishing date: 13 maj 2019 Content type: Deklaratë për shtyp Where we are: OSCE Chairmanship, OSCE Secretary General dhe për Çështjet Evropiane i Sllovakisë, Miroslav Lajčák, Sekretari i Përgjithshëm i OSBE-së, Thomas Greminger, Presidenti i Asamblesë Parlamentare të OSBE-së, George Tsereteli dhe Sekretari i Përgjithshëm i Asamblesë Parlamentare të OSBE-së, Roberto Montella, e dënuan sot me forcë përdorimin e dhunës nga protestuesit e kësaj fundjave në kryeqytetin e Shqipërisë, Tiranë, si dhe kërcënimet dhe përpjekjet për frikësim drejtuar Kryetarit të Prezencës së OSBE-së në Shqipëri si dhe Organizatës në përgjithësi. Po ashtu, ata u bënë thirrje zyrtarëve të zbatimit të ligjit të tregojnë vetëpërmbajtje. Nevojitet angazhim politik konstruktiv për reforma të qëndrueshme, thotë Sekretari i Përgjithshëm i OSBE-së Greminger, gjatë vizitës në Tiranë Publishing date: 29 maj 2018 Content type: Komunikatat për shtyp Where we are: Prezenca e OSBE-së në Shqipëri, OSCE Secretariat What we do: Të drejtat e njeriut, Zgjedhjet, Demokratizimi, Sundimi i ligjit, Rinia TIRANË, 29 maj 2018 – Sekretari i Përgjithshëm i OSBE-së, Thomas Greminger, përfundoi sot vizitën dyditore në Tiranë, gjatë së cilës u takua me zyrtarët më të lartë të Shqipërisë, duke theksuar rëndësinë e përkushtimit të gjerë politik ndaj reformave thelbësore në vend dhe ofroi vijimësinë e partneritetit të OSBE-së.... Prezenca e OSBE-së organizon Konkursin e Dytë të Gjyqit Imitues me studentë të Avokatisë Publishing date: 19 dhjetor 2016 Content type: News What we do: Sundimi i ligjit, Rinia Prezenca e OSBE-së në Shqipëri, në bashkëpunim të ngushtë me Dhomën Kombëtare të Avokatisë dhe Shkollën Kombëtare të Avokatisë, përmbylli më 19 Dhjetor 2016 Konkursin e Dytë të Gjyqit Imitues, me një veprimtari të mbajtur në Gjykatën e Lartë. Tetë skuadra, secila e përbërë prej katër avokatësh të rinj, studentë të Shkollës Kombëtare të Avokatisë, konkurruan në mes tyre në këtë veprimtari... Prezenca e OSBE-së në Shqipëri dhe partnerët përmbyllin serinë e veprimtarive ndërgjegjësuese për nxitjen e zbatimit të dënimeve alternative Publishing date: 6 dhjetor 2016 Content type: News What we do: Sundimi i ligjit Prezenca e OSBE-së në Shqipëri përmbylli, më 6 dhjetor 2016 në Tiranë, një seri veprimtarish të mbajtura gjatë gjithë vitit me gjyqtarët dhe prokurorët shqiptarë me synim ndërgjegjësimin e tyre për dënimet alternative, në kuadrin e një projekti të saj në mbështetje të rehabilitimit dhe riintegrimit të të dënuarve...


text: Anulohet logoja e kontestuar e 10 vjetorit të Pavarësisë, përzgjidhet një e re - KOHA I falënderojmë të gjithë ata që kanë konkurruar në konkursin e hapur publik, kurse fituesin e ri, Zeni Ballazhi, i cili ishte përzgjedhur edhe fitues i propozimit për dizajnin e Medaljes Presidenciale për 10 Vjetorin e Pavarësisë, e urojmë për punën e tij dhe e falënderojmë për bashkëpunimin. /Indeksonline/


"Ishte kryer marrje e drejtpërdrejtë në pyetje e dëshmitarit të parë, Andrej Zhernovski. Radhën tjetër vazhdojmë me marrje në pyetje në mënyrë të kryqëzuar të Zhernovskit nga ana e avokatëve, si dhe me dëshmitarët e tjerë të propozuar nga ana jonë", theksoi Fetai. /albeu.com/


E dashura ia jep laptopin për koke të dashurit, arsyeja do t’ju habisë (Video) | Infosot.com E dashura ia jep laptopin për koke të dashurit, arsyeja do t’ju habisë (Video) - Infosot.com Xhelozia e një gruaje ka eskaluar gjatë fluturimit me avion me të dashurin e saj. Gruaja e ka akuzuar se po shikon gra të tjera, e si mjet hakmarrje ka zgjedhur ta godasë me laptop në kokë. Në një video të publikuar në YouTube gjatë fluturimit me kompaninë “American Airlines”, dëgjohet gruaja duke i bërtitur partnerit të saj – para se ta thyente laptopin në kokën e tij, shkruan “The Mirror”. Stjuardesat i kërkuan burrit ta ndërrojë ulësen dhe teksa ai tentonte të largohej nga gruaja e tij, ajo i shkon pas dhe e godet me laptop në kokë. “Para nisjes, këtë të diele, në Aeroportin Ndërkombëtar të Miamit, dy pasagjerët që udhëtonin së bashku ishin përfshirë në një mosmarrëveshje”, ka thënë “American Airlines” për “The Sun”. “Është kërkuar zbatimi i ligjit dhe të dy pasagjerët janë larguar nga aeroplani”. Kundër Korrupsioni gjen shkelje në një tender të Kushtetueses Kusari tregon bisedën me një mësues turk që kishte ikur nga Kosova nga frika se “Thaçi do ta deportonte” tek Erdogani 630 mijë turistë në bregdetin shqiptar, më së shumti nga Kosova Kosova vendos marrëdhënie diplomatike me Antigua dhe Barbuda Analisti amerikan, Edward P. Joseph: Shkuarja e Haradinajt në Hagë, mundësi e mirë për Kosovën D4D: Qeveria Thaçi 2, më jetëgjata nga Pavarësia me 1387 ditë, e Haradinajt më e shkurta me 678 ditë Mustafa: Vuçiqi është mjeshtër i propagandës, madje këtë ia ka pranuar edhe Shesheli FDH: Serbia injoron përgjegjësinë, por glorifikon krimet e veta të luftës


Burime policore pas dëshmive të dëshmitarëve okularë bëjnë me dije se viktima Gjon Gjeka nga fshati Bardhaj ka mbetur i vdekur në vend, ndërkohë mësohet se në ekzekutimin e 50-vjecarit kanë marrë disa persona të cilët udhëtonin me motorr. Në momentin e krimit viktima po hypte në makinën e tij, tek Ura e Thive, për tu nisur më pas në drejtim të fshatit Bardhaj ku ka dhe shtëpinë, por papritur është ndeshur nën breshërinë e plumbave. Policia nis hetimet, ndërkohë që është vënë në ndjekje të autorëve. Shkodër, ekzekutohet 50-vjecari policia: Kreu vjedhje të bujshme në vitet '97-'98, lissandro 27 Feb : 16:13 Reply to this Arka kursimit prej ktij pati shku per lesh ...... nejse si gango ka ken i njoftun..... Paqja qoft me ty Gjon. Shkodër, ekzekutohet 50-vjecari policia: Kreu vjedhje të bujshme në vitet '97-'98, shkodra 02 Mar : 20:27 Reply to this Perfundimin e meritua do marrin te gjith.. Shkodër, ekzekutohet 50-vjecari policia: Kreu vjedhje të bujshme në vitet '97-'98, scuteri 15 Mar : 21:34 Reply to this paste kemben e mbare dhe marrt edhe shoket me vedi Render time: 0.1979 sec, 0.0672 of that for queries. DB queries: 37. Memory Usage: 2,232kB


sex natyrë, i adhurueshëm, bukuri, zogth, tërheqës, masturbating, solo girl, magjepsës, videos, babe sexy, i stilit të lartë, takë e lartë


text: Islanda e quajtur gjithashtu Republika e Islandës, është një shtet ishullor nordik i Evropës në Atlantikun Verior. Me një popullsi prej 332.529 dhe një sipërfaqe prej 103.000 km2, është shteti më pak i populluar në Europë. Kryeqyteti dhe qyteti më i madh është Reykjavik. Në Reykjavik dhe zonat përreth në jugperëndim të vendit ndodhet më shumë se dy të tretat e popullsisë. Toka e Islandës është vullkanikisht dhe gjeologjikisht aktive. Brendësia përbëhet nga një pllajë karakterizuar nga rërë dhe fusha llave, male dhe akullnajat, ndërkohë që shumë lumenj akullnajore rrjedhin në det nëpër ultësira. Islanda ngrohet nga Rryma e Gjirit dhe ka një klimë të butë, pavarësisht nga gjerësia gjeografike e lartë pranë Rrethit Arktik. Islanda është e nohur me fjorde në perëndim, veri e lindja, rrafshe e ranishte në jug. Në brendi ka male, shkëmbinj e shkretetirë guri , akullnaja e fusha në rrafshnaltën e pashfrytëzuar me lumenj, ujëvara, burime të nxehta, gejzere e vullkane. Ka rreth 700 burime të nxehta në 300 lokalitete. Hekla është vullkani më i njohur që 7000 vjet . Historia Politika Njësit administrative Qeveria e Islandës e administron vendin nëpërmjet disa niveleve dhe drejtime administrative. Njësitë regjionale Janë tetë njësi të quajtura regjione dhe përdoren për qëllime statistike. Sistemi juridik përdorë sistemin e vjetër të ndarjes. Njësitë zgjedhore Deri në vitin 2003, zgjedhjet për kuvendin republikan mbaheshin në nivel të regjioneve, mirëpo me një amendament për zgjedhjet janë bërë disa ndryshime të cilat kanë krijuar gjashtë bashkësi që shërbejnë për mbajtjen e zgjedhjeve. Njësitë e fisnore Janë 23 njësi të quajtura countes të cilat më tepër janë ndarje historike të fisnikëve Islandezë. Tani janë 26 përfaqësues zyrtarë të lartë që përfaqësojnë qeverinë me të drejta të ndryshme. Zakonisht nën mbikëqyrjen e këtyre përfaqësuesve gjenden policia lokale, në të cilin është një zyre speciale e komisionarëve për këtë qëllim, mbledhja e tatimeve, administrimi i deklarimeve të falimentimeve si dhe shërbimet për martesat e bashkëshortëve të pa fe. Njësitë administrative lokale Në Islandë janë 79 njësi administrative me kuvende lokale dhe i kryejnë shërbimet lokale si: organizimi i mbajtjes së mësimit në shkolla lokale, lejet ndërtimore e punë administrimi të niveleve të tilla. Gjeografia Sipërfaqja e përgjithshme e Islandës është 103,000 km2, shtrihet rreth koordinatave gjeografike 65 00 V, 18 00 L dhe 100,250 km2 të kësaj sipërfaqeje janë tokë ndërsa 2,750 km 2 ujë. Vija bregdetare e Islandës është 4,988 km e gjatë ndërsa ajo nuk kufizohet nga asnjë vend tjeter. Klima e Islandës është gjithnjë e varur nga ajo që vjen nga veriu i oqeanit. Zakonisht klima është me dimër të butë dhe verë të ftohtë e të lagësht. Pjesa më e madhe e relievit është terren e rrafshët me disa male e fusha te ngrira, ndërsa bregdeti i saj është i mbytur në gjirinjët dhe ujdhesat e shumta në oqean. Pika më e ulët e relievit gjendet në nivelin e oqeanit Atlantik (0m) dhe ajo më e larta në lartësi mbidetare prej 2,119 metra në vendin e quajtur Uvanadalshukur (ang.:Hvannadalshnukur). Ekonomia Demografia Në territorin prej 103 000 km2 jetojnë 331.694 banor ose 3.3 banorë në 1 km2. Islanda është shteti më i pabanuar i Evropës. Nataliteti sillet rreth 15 promila dhe mortaliteti 6,8 promila. Kultura Të tjera Rejkjaviku Arsimi në Islandë Historia e Islandes Universiteti i Islandës Literatura Bjarnason, Egill.(2021) How Iceland Changed the World: The Big History of a Small Island. (Penguin. 2021.) Byock, Jesse (1990) Medieval Iceland Society, Sagas, and Power University of California Press. . Heiðarsson, Jakob Oskar (2015) 'Iceland – My Small Island'. Jonsson, Ivar (2012) 'Explaining the Crisis of Iceland – A Realist Approach' in Journal of Critical Realism, 11,1. Lidhje të jashtme Official Gateway of Iceland www.Izlandi.hu Picture gallery from www.islandsmyndir.is The governments website in English The Trade Council of Iceland Travel information from the Public Roads Administration


A është e vërtetë se Jezusi u shfaq në Amerikën Veriore antike pas kryqëzimit dhe ringjalljes së Tij sipas Librit të Mormonit? Libri i Mormonit tregon për Jezu Krishtin e ringjallur dhe vizitën e Tij te ndjekësit e Tij besnikë në Amerikën e lashtë. Pas vizitave të Tij te dishepujt e Tij në Botën e Vjetër, Ai zbriti nga qielli dhe u shfaq te ndjekësit e Tij në Amerikën e lashtë. Libri i Mormonit përshkruan se si, gjatë vizitës së Tij, Jezu Krishti shëroi të sëmurët e tyre, u mësoi ungjillin e Tij, bekoi fëmijët e tyre dhe thirri dymbëdhjetë dishepuj që të organizonin Kishën e Tij në Amerikën e lashtë (3 Nefi 11:18; 3 Nefi 12:1–2).


text: Mbaresat ndërkombëtare të faqeve të internetit (domain) term i cili tregon për prapashtesën (kodin) ndërkombëtare të shteteve për prezantimin e tyre në fletrat (faqet) elektronike të internetit.